Trenutno poljoprivrednici mogu konkurisati za dugoročne kredite za kupovinu nove poljoprivredne mehanizacije, kupovinu zemljišta, kupovinu trajnih dobara, razvoj seoskog turizma, kupovinu nove opreme i sistema za navodnjavanje i ulaganja u poljoprivredu i investicije.\nU slučaju kratkoročnih kredita, može se tražiti podrška za nabavku obrtnih sredstava.Konkurisati mogu poljoprivredni proizvođači registrovani za kreditne linije. Svi zainteresovani dodatne informacije mogu dobiti na sajtu www.rfapv.rs.\nDejan Slavujević, saradnik, Razvojni fond APV: „Došli smo u Kanjižu da predstavimo 13 kreditnih linija u dva segmenta, što znači da je za jedno pravno lice predviđeno 6 kreditnih linija, isto kao i za preduzetnike, i 7 kreditnih linija za poljoprivredne proizvođače u poljoprivredi. Poređenja radi, ima dosta novosti u odnosu na prošlu godinu, u smislu da su po mom mišljenju krediti sada najpovoljniji na tržištu kada se uzimaju dugoročni krediti na sedam godina sa grejs periodom od dve godine."


Partizan ne odustaje, Radnički traži 300.000 evra! - Partizan Video Materijal\nHome / FK Partizan / FUDBAL / Partizan / Partizan ne odustaje, Radnički traži 300.000 evra!\nPartizan ne odustaje, Radnički traži 300.000 evra!\nPartizan Video Materijal понедељак, јун 10, 2019 FK Partizan, FUDBAL, Partizan\nNadmudrivanje dva kluba je u toku, dok želja igrača nijednog trenutka nije sporna, pošto defanzivac želi među crno-bele.\nDefanzivac Radničkog – Đorđe Crnomarković (25) jedna je od primanih meta Partizana u letnjem prelaznom roku, o čemu smo već i pisali, ali je potrebno da dva kluba usalglase stavove kako bi došlo do konačnog dogovora. Jer Nišlije potražuju poprilično visoko obeštećenje obeštećenje za srpske uslove, što u ovom trenutku koči realizaciju transfera.\nPRENOS UTAKMICE MOŽETE PRONAĆI NA OVOM LINKU\nKonkretno, Radnički za Crnomarkovića namerava da naplati obeštećenje u visini od 300.000 evra, što nije baš cifra koja se dopada crno-belima, ali ne nemaravaju da odustanu od igrača koga je Savo Milošević poželeo u timu za narednu sezonu.\nOlakšavajuća okolnost po osvajača Kupa Srbije je želja samog igrača da obuče crno-beli dres, koja nije nimalo sporna. Štaviše, Crnomarković je odbio ponudu iz Poljske, koja je možda bila i finansijski primamljivija samo da bi došao u Humsku, ali je i sam prinudjen da sačeka rasplet, odnosno dogovor Partizana i Radničkog kako bi mu se želja ostvarila.\nTokom karijere Đorđe Crnomarković je branio boje Beograda sa Karaburme, Šumadije Jagnjilo, Donjeg Srema, Javora, ljubljanske Olimpije, Čukaričkog, a u protekloj sezoni je sa Radovanom Pankovim, koji je nedavno prešao u redove Crvene zvezde, činio jedan od najboljih defanzivnih tandema u Superligi.\nCrnomarković je samo jedan od igrača u poslednjoj liniji tima na koga je Partizan bacio udicu, jer struka u Humskoj namerava da reorganizuje kompletnu poslednju liniju, što prevremenim rastancima sa pojedinim igračima (Valijente, N. G. Miletić...), što transferima onih na kojima može da se zaradi (Pavlović, N. R. Miletić, Marković, Urošević)...\nPartizan ne odustaje, Radnički traži 300.000 evra! Reviewed by Partizan Video Materijal on понедељак, јун 10, 2019 Rating: 5


RTS: Nepoznati napadač pucao u blizini grupe srpske dece na Kosovu, nema povređenih :: Vesti\nVesti / RTS: Nepoznati napadač pucao u blizini grupe srpske dece na Kosovu, nema povređenih\nRTS: Nepoznati napadač pucao u blizini grupe srpske dece na Kosovu, nema povređenih\nU incidentu nije bilo povređenih a RTS je preneo izjave dece koja su navela da su im dva muškarca prišla u školskom dvorištu i da su kod jednog primetili oružje.\nDodali su da su počeli da beže nakon što su čuli pucanj.\nNapadači su pobegli iz školskog dvorišta a policija je na mesto incidenta došla 45 minuta nakon prijave.\nIncident je osudio direktor vladine Kancelarije za Kosovo i Metohiju Marko Đurić koji je zatražio hitno identifikovanje i hapšenje napadača na srpsku decu.\nOcenio je da ne može biti opravdanja za sporost ili odsustvo reakcije policije jer kako je naveo, postoje snimci napada.\nVulin: Napad na decu pokazuje da na Kosovu stasava generacija koja bi da istrebi preostale Srbe\nMinistar odbrane Aleksandar Vulin ocenio je danas da napad na srpsku decu u selu Donja Brnjica kod Prištine pokazuje da među kosovskim Albancima "stasava generacija koja bi da istrebi ono što je preostalo od Srba" na tom prostoru.\nVulin je naveo da je na Kosovu odrasla "nova generacija ubica naslednika terorista tzv. OVK" zato što po njegovim rečima, "niko nije kažnjen za streljanje srpske dece u Goraždevcu, niko nije osuđen za ubistvo dvogodišnjeg Danila Cokića".\n"Srećom, ovaj put ni jedno srpsko dete nije ubijeno, a šta će se desiti ako u nekom sledećem napadu ne bude takve sreće, hoće li nam tada portparol EU tražiti da se obe strane uzdrže", upitao je Vulin a prenelo Ministarstvo odbrane.\nPozvao je misije EU i KFOR da "umesto što lobiraju za priznanje tzv. Kosova i traže od Srbije da prizna teritoriju pod upravom narko klanova za državu, treba da nađu napadače na srpsku decu, pre nego što neko dete bude ubijeno".\n"Sva odgovornost je na njima i njihovoj savesti, ako savesti imaju", dodao je ministar odbrane.\nNepoznati mlađi muškarac pucao je sinoć u krugu zgrade škole u Donjoj Brnjici kod Prištine, u trenutku kada se u školskom dvorištu nalazila grupa srpske dece, prenela je Radio televizija Srbije (RTS).\nU incidentu nije bilo povređenih a RTS je emitovao izjave dece koja su navela da su im dva muškarca prišla u školskom dvorištu i da su kod jednog primetili oružje.\nPOKS: KFOR ne može da sačuva Srbe na Kosovu, rešenje u primeni Rezolucije 1244\nPokret obnove Kraljevine Srbije (POKS) ocenio je danas da KFOR ne može da sačuva bezbednost Srba na Kosovu i Metohiji i pozvao na primenu rezolucije 1244 Saveta bezbednosti UN koja predviđa povratak dela srpske vojske i policije na taj prostor ili na uključivanje ruskih i kineskih trupa u sastav međunarodnih snaga na Kosovu.\nU saopštenju povodom napada na srpsku decu u selu Donja Brnjica kod Prištine, iz POKS-a su naveli da taj incident iako u njemu nije bilo povređenih, "vraća sećanja na zločin koji se dogodio u Goraždevcu kada je ubijeno dvoje a teško ranjeno četvoro srpske dece a počinioci još nisu pronađeni i kažnjeni".\n"Vreme od 20 godina je pokazalo da KFOR očigledno ne može da sačuva bezbednost građana južne srpske pokrajine i da su promene neophodne. Jedino rešenje je u primeni rezolucije 1244 koja predviđa da se deo srpske vojske i policije vrati na Kosovo i Metohiju ili ako to nije moguće, da se angažuju nove bezbednosne trupe koje će osim NATO, činiti i Rusija i Kina kao stalne članice Saveta bezbednosti UN", piše u saopštenju.\nKosovo deca rts strategija incident kfor srbi pucnjava vulin poks\nSeverna Mitrovica: Radojević dobio 7.916 glasova od 23.316 upisanih birača\nKosovo: U poslednja 24 časa 10 umrlo od KOVIDA-19, još 521 pozitivan\nStefanović sa ambasadorom Austrije: Zahvalnost za učešće u misiji KFOR\nUN: Dve trećine dece školskog uzrasta nema internet


Selekcija kandidata za PTM\nPrilikom odabira članova Pregovaračkog tima poželjne su sledeće osobine ličnosti i profesionalne sposobnosti:\nvisoka motivisanost za pregovarački posao\nsposobnost da prevaziđe stres\nrazvijene intelektualne sposobnosti (posebno za planiranje, stvaranje predstava, predviđanje i analizu)\nizražena verbalna sposobnost\nsposobnost emocionalnog uživljavanja\ndruštvenost i otvorenost prema ljudima\ndokazana sposobost za timski rad i\npotvrđeno operativno iskustvo na teškim krivičnim delima\nSelekcija kandidata realizuje se putem konkursa za prijem u PTM koji na predlog koordinatora raspisuje Direktor policije. Saznanjem da kandidat za polaznika kursa za policijske pregovarače ima sve navedene kvalitete, posao oko izbora nije definitivno okončan.\nSelekcija kandidata se vrši u najmanje četiri faze:\nrazgovor sa ovlašćenim starešinom\n1. Dobrovoljno prijavljivanje - za posao pregovarača potrebna je dobrovoljnost, što se smatra prvim i osnovnim kriterijumom. U praksi, taj kriterijum se ispoljava time, što niko ne može biti raspoređen na radno mesto pregovarača, ukoliko to sam ne zahteva, odnosno, napuštanjem mesta pregovarača kada lice nije više motivisano za obavljanje tog posla. Dobrovoljnost je direktno vezana za psihičku izdržljivost i istrajnost u izvršavanju konkretnog zadatka.\n2. Subjektivno odabiranje – izvršiće se subjektivno odabiranje na osnovu predloga starešine, ličnih osobina, predloga kolega, radnog iskustva, rezultata rada, poverenja i provera kroz evidencije, odnosno eliminacija kandidata za koje se proceni da ne ispunjavaju navedene kriterijume. Subjektivno odabiranje vrši se na osnovu procene popunjenog formulara za kriterijume za posao pregovarača prema radnom dosijeu zaposlenih u policiji.\n3. Razgovor sa ovlašćenim starešinom iz pregovaračkog tima koji procenjuje koji od kandidata, koji su prošli prve dve faze, ispunjava najviše kriterijume za pohađanje kursa za policijske pregovarače i rad u timu.\n4. Psihološko testiranje – podrazumeva da svaki kandidat mora da uradi test opštih intelektualnih sposobnosti sa posebnim naglaskom na proveru onih sposobnosti potrebnih za rad u pregovaračkom timu.\nAkcenat je na ispitivanju:\nmehanizama prevladavanja stresa\nintelektualnih sposobnosti, posebno verbalne\nmotivacije za reagovanje i načina reagovanja\nekstrovertnosti - introvertnosti\nPotreban broj kandidata koji su ispunili zahteve upućuju se na osnovnu obuku za pregovarače u trajanju od 2 nedelje. Iz redova članova PTM koordinator određuje vođe timova, pri čemu vodi računa da su to ovlašćena službena lica čiji su profesionalni i ljudski kvaliteti potvrđeni prethodnim angažovanjem, koji obezbeđuju da budu prihvaćeni od strane drugih članova tima. Prilikom odabira kadrova koordinator nastoji da obezbedi da najmanje jedan od članova tima bude osoba ženskog pola.


OEBS osudio nasilje nad novinarima u Kosovskoj Mitrovici\nOrganizacija za evropsku bezbednost i saradnju (OEBS) osudila je nasilje nad novinarima tokom jučerašnje akcije kosovske policije u Kosovskoj Mitrovici u kojoj je uhapšen i proteran direktor Kancelarije Vlade Srbije za Kosovo i Metohiju Marko Đurić.\nPredstavnik OEBS-a za slobodu medija Harlem Desir i šef Misije OEBS-a na Kosovu Jan Bratu izrazili su danas duboku zabrinutost zbog bezbednosti novinara koji su izveštavali o intervenciji policije u severnom delu Kosovske Mitrovice.\nU jučerašnjoj akciji povređeno je pet novinara i oštećena je medijska oprema.\n„Legitiman rad mnogih novinara koji su izveštavali o razvoju događaja je bio opstruisan. Na margini incidenta, jednog fotografa napala je grupa ljudi“, saopštio je OEBS.\nHarlem Desir je rekao da je „duboko zabrinut zbog napada na te novinare“, dodavši da bi medijski radnici trebalo slobodno da rade svoj posao bez straha za sopstvenu bezbednost.\nJan Bratu je podsetio na „legitimno pravo medija da izveštavaju sa događaja i pruže informacije, u okviru sistema kontrole i ravnoteže u demokratskom društvu“.\n„Ova prava moraju poštovati i pridržavati ih se svi akteri, uključujući i policiju“, rekao je ambasador Bratu.\nUdruženje novinara Srbije (UNS) obratilo se misiji OEBS-a u Beču i Prištini sa molbom za komentar povodom napada na kolege koje su izveštavale juče iz severnog dela Kosovske Mitrovice.\nUNS je naveo da je kolega sa RTS-a Vladimir Milić pretučen, a da su dve koleginice, iz „Večernjih novosti“ i „Jedinstva“, brutalno odgurnute, tako da su pale.\nOEBS takođe podseća da predstavnik za slobodu medija posmatra razvoj medija u svih 57 država članica OEBS-a i da pruža rano upozorenje o kršenju slobode izražavanja i slobode medija i promoviše punu usaglašenost sa obavezama OEBS-a za slobodu medija.\nRTS pisao međunarodnim organizacijama\nRadio-televizija Srbije (RTS) saopštila je da je poslala pismo brojnim međunarodnom organizacijama zbog napada na njihovog snimatelja na Kosovu.\nKako su naveli, pismo je upućeno Unmiku, Euleksu, OEBS-u, Komitetu zа zаštitu novinаrа, Hjumаn rаjts voču, Međunаrodnoj i Evropskoj аsocijаciji novinаrа, Reporterimа bez grаnicа i Evropskoj uniji jаvnih emiterа.\n„RTS nаjoštrije protestuje zbog nаpаdа nа nаšeg snimаteljа Vlаdimirа Milićа u Kosovskoj Mitrovici i zаhtevа od nаdležnih u Prištini dа osude nаsilje, upute izvinjenje nаpаdnutom kolegi, nаdoknаde svu štetu, uključujući i onu nаnetu opremi i sredstvimа RTS-а“, naveli su na svom sajtu.\nDodaju da ekipa Javnog servisa ni nа koji nаčin nije izаzvаlа neprihvаtljivo i krаjnje neprimereno nаsilje kosovske policije.\nRada Komazec i Dragana Zečević: Srpski novinari na KiM rade u ratnim uslovima\nKosovo Kosovska Mitrovica Nasilje nad novinarima RTS\n← Medijametar: Vučić sa 673 pojavljivanja najzastupljeniji u štampi\nNovinari zapadnog Balkana: Sloboda medija i bezbednost novinara i dalje rizični →


D. Stojković: Napadi politički motivisani\nDragan Stojković iz Zvečana čija se imovina tri puta našla na meti napadača kaže da je uplašen za bezbednost svoje porodice.\nStojković za Kontakt Plus radio kaže da je povod za napade politički motivisan i da misli da iza tih incidenata stoji lokalno rukovodstvo sa severa Kosova. ’Vrlo smo uplašeni. Ćerka je sinoć stigla sa karate takmičenja koje je održano u Beogradu samo petnaestak minuta pre eksplozije koja je nanela veliku materijalnu štetu na vulkanizerskoj radnji. U prošlom incidentu takođe je pričinjena velika materijalna šteta’ rekao je on. On je podsetio da je ovo treći napad na njega od letos, a drugi u nepunih mesec dana kada je, takođe, u eksploziji oštećen njegov automobil. Stojković, koji je predsednik Demokratske alternative, kaže da se njegova stranka nije prijavila za učešće na predstojećim kosovskim izborima 12. decembra, jer su poslušali stav Vlade Srbije. Na kuću porodice Stojković u Zvečanu na severu Kosova rano jutros bačena je granata, od koje niko nije povređen.


Izvor: VOA, 23.Jun.2021, 10:45\nOrganizatori Olimpijskih igara (OI) u Tokiju, koje počinju za mesec dana, odlučili su da zabrane prodaju alkohola na svim mestima gde će se održavati takmičenja, pošto su prethodno odobrili prisustvo do 10.000 gledalaca po takmičenju. Priprema Olimpijskih igara se nastavlja uprkos tome što su lekari zabrinuti da bi posle moglo da dođe do ponovnog širenja koronavirusa. Mediji prenose da su organizator razmatrali da ipak odobre alkohol, ali su odustali posle negativne reakcije javnosti. "Prateći savete eksperata, organizatori su odlučili da ne prodaju alkoholna pića na mestima gde će se odigravati takmičenja, kako bi sprečili širenje virusa", rekao je predsednik OI u Tokiju Seiko Hašimoto. Prodaja alkohola zabranjena je u Tokiju pošto su lekari upozorili da bi konzumiranje moglo da podstakne bliske kontakte među ljudima, da uzrkuje da ljudi glasno govore i budu blizu jedni drugih u barovima. Lekari su negodovali i zbog odluke da se dozvoli prisustvo publike, i rekli da je odsustvo gledalaca najmanje rizička opcija održavanja OI. Uprkos tome, organizatori su dozvolili do 10.000 ljudi po takmičenju, s tim što posetioci iz inostranstva neće moći da dođu. Hašimoto je rekao da je svestan da svaki gledalac nosi rizik sa sobom, ali da se pokazalo da turniri i takmičenja nisu izvorišta zaraze. Organizatori su saopštili i da razmatraju o tome da li da publici dozvole prisustvo na noćni mečevima. Premijer Japana Jošihide Suga nije isključio mogućnost da OI budu održane bez publike u Tokiju, ako u tom gradu zbog Kovida bude proglašeno vanredno stanje.\nIzvor: Radio Slobodna Evropa, 23.Jun.2021\nOrganizatori Olimpijskih igara (OI) u Tokiju, koje počinju za mesec dana, odlučili su da zabrane prodaju alkohola na svim mestima gde će se održavati takmičenja, pošto su prethodno odobrili prisustvo do 10.000 gledalaca po takmičenju. Priprema Olimpijskih igara se nastavlja uprkos tome što su...


Rusi poručili Amerikancima: Samo priđite, tu smo za čas ALI BOLJE DA NE PRILAZITE | WebTribune\nHome U FOKUSU Rusi poručili Amerikancima: Samo priđite, tu smo za čas ALI BOLJE DA NE PRILAZITE\nPosted date: фебруар 01, 2018 In: U FOKUSU\nMinistarstvo odbrane Rusije “poručilo” SAD da se suzdrže od sprovođenja letova u blizini ruskih granica ili da se dogovore o pravilima kako da se letovi izvode.\nKako se navodi u saopštenju, ruska avijacija će nastaviti da osigurava bezbednost ruskog vazdušnog prostranstva.\n“Ukoliko američke pilote to plaši, ili ih na neki način čini depresivnim, savetujemo Vašingtonu da ne sprovodi letove u blizini ruskih granica ili da sedne za pregovarački sto i dogovori se o tome kako da se ti letovi izvode”, ističe se.\n“Pored toga, želeli bismo da podsetimo da je Krim neotuđiv deo teritorije Ruske Federacije, samim tim američke avione koji budu vršili izviđačke letove u regionu Crnog mora će uvek dočekati ruski piloti, a ne ukrajinski partneri. Predlažemo da svojim pilotima date mape sa jasno iscrtanim granicama vazdušnog prostora”, dodaje se u saopštenju.\nMinistarstvo odbrane Rusije navodi i da su manevri ruskog lovca Su-27 u odnosu na američki EP-3 bili po zakonu i apsolutno bezbedni.\nTakođe, dodaje Ministarstvo, navodi da je ruska avijacija “presretala” američke avione više od dva sata i 20 minuta je netačna jer ruska avijacija “presretanje” sprovodi u roku od nekoliko minuta, dok se proces od preko dva sata naziva “pratnjom”.\nMinistarstvo je saopštilo i da manevri borbenih aviona NATO u blizini ruskih aviona “apsolutno nemaju nikakvog efekta na akcije ruske posade”.\n“Slični manevri borbenih aviona NATO prema avionima ruskog vazduhoplovstva iznad Baltičkog, Barencovog, Norveškog, Severnog mora i drugim lokacijama apsolutno ne utiču na akcije naše posade”, navelo je ministarstvo.\nTači: Bez ujedinjenja Nemačke, ne bi bilo razjedinjenja sa Srbijom?\nVeliki uspeh srpske poljoprivrede: Pšenica uskoro u Egiptu i Kini


eKapija | Algo tehnology osvaja i kinesko tržište - Jedinstveni preparati na bazi morske alge gase požare i jačaju imunitet biljaka\nIzvor: eKapija | Ponedeljak, 02.04.2018.| 15:57\nAlgo tehnology osvaja i kinesko tržište - Jedinstveni preparati na bazi morske alge gase požare i jačaju imunitet biljaka\nKompanija Algo Tehnology, ovogodišnji dobitnik nagrade Aurea koju dodeljuje naš portal, posluje u oblasti poljoprivrede, što za Srbiju i nije toliko neuobičajeno. Egzotično u njihovoj priči je, međutim, sirovina - braon morska alga, čiji je postupak ekstrakcije osvojila kompanija iz Topole.\nTo je rezultirao proizvodnjom preparata koji su našli svoje mesto u poljoprivredi kao biostimulatori i fermentori, kao i u ekologiji kao fermentori za popravljanje kvaliteta voda, stajnjaka, sanaciju deponija, te sredstvo za gašenje požara. Za ovu kompaniju tako se možda prvi put i čulo kada je zahvaljujući braon morskim aglama, prošle godine, ugašeno i sprečeno dalje širenje požara na deponiji Vinča.\nPrema saznanjima Algo Tehnology, proizvodi braon morske alge u domenu ekologije nisu korišćeni nigde u svetu. Zbog činjenice da u mnogim segmentima širu primenu ovakvih proizvoda koči nepostojanje zakonske regulative, čije regulisanje sledi i u Srbiji, u kompaniji su i dalje najvećim delom fokusirani na razvoj preparata koji svoju primenu nalaze među poljoprivrednim kulturama - u voćarstvu, ratarstvu, povrtarstvu. Nakon farmera u Srbiji, sa njihovim benefitima sada se upoznaju i Makedncii, a zvanični izvoz uskoro će krenuti i put Kine.\nStaništa braon morskih algi nalaze se u okeanima na mestima gde se sudaraju tople i hladne morske struje. Algo Tehnology alge, kao sirovinu, uvozi iz Irske i Norveške, od direktnih proizvođača. Postupak ekstrakcije koji je osvojila ova kompanija u osnovi je ekološki - vrši se bez upotrebe velikih količina energije i skupih hemijskih procesa, zbog čega su 30-40% konkurentniji u ceni finalnih proizvoda.\nInovativna tehnologija rezultat je višegodišnjih istraživanja (od 2010. godine), razvijenih iz početnih interesovanja Željka Pantića, jednog od osnivača Algo Tehnology, za ekstrakciju aromatičnog lekovitog bilja. Budući da preparati na bazi morske alge nisu do tada postojali na našem tržištu, te nisu ni regulisani Pravilnikom o đubrivima, u kompaniji su morali da dokazuju vrednost proizvoda ogledima na Instititu za zemljište i Institutu za ratarstvo. Proces registracije završen je u septembru 2016, od oktobra su postavili proizvodnju i Razvojnu laboratoriju, dok je 2017. bila prva godina na tržištu.\n- Kao vrsta đubriva, biostimulatori na bazi braon morske alge našli su primenu u poljoprivredi - u voćnjacima, proizvodnji dinja i lubenica, jabuka, grožđa, ali i na plantažama paprika i u proizvodnji duvana - kaže za naš portal Željko Pantić.\n- Imamo veliki broj zadovoljnih korisnika u okolini Jagodine, Trstenika, u Osečini , Vojvodini... Do sada smo uglavnom bili okrenuti voćarstvu, gde ove godine očekujemo rast prodaje od 30 do 40%, a u 2018. ćemo se fokusirati na ratastvo koje je pretrpelo mnogo štete u poslednje vreme, pre svega zbog suše.\nNeki od rezultata primene ovih biostimulatora, recimo, pokazuju da u voćnjacima tokom prošle zime, koja je bila izrazito hladna, nije dolazilo do zamrzavanja biljaka ni na temperaturi od -5 stepeni Celzijusa. Takođe, pšenica koja je smrzla januara 2017, tretiranjem proizvodima na bazi braon morske alge vratila se u novo stanje za svega dve nedelje. Redovna upotreba, između ostalog, pomaže i izgradnju prirodnog imunog sistema biljke, a preparati se mogu koristiti u organskoj i tradicionalnoj proizvodnji, kao i na svim poljoprivrednim kulturama.\nZasada se u pogonima kompanije u Pranjanima kod Čačka proizvodi 5 preparata: 3 iz oblasti poljoprivrede (AlgoAlfa, AlgoFagus i AlgoPsan) i 2 iz ekologije (Algo Composter i Algo Preor), a prve količne, od oko 6 tona, pre 20 dana izvezli su i na tržište Makedonije.\n- To je oko 130.000 EUR bruto vrednosti. U Makedoniji smo osnovali i svoju firmu koja će raditi kao uvoznik i tehnološka i marketinška podrška sa dva poddistributera, koliko ih sada imamo, a u planu je saradnja i sa trećim za preparate ekologije i stočarstva - navodi Pantić.\nMihailo Vesović, zamenik generalnog menadžera PKS uručuje nagradu Aurea 2018 Željku Pantiću iz kompanije Algo Tehnology\nU junu prošle godine potpisan je i ugovor sa kineskom komapnijom Dafeng Harbor, čime su, kako ističe naš sagovrnik, definisani "konkretni koraci".\n- Prva tri se odnose na registraciju proizvoda na kineskom tržištu, što je u toku. Već smo uradili nekoliko ogleda i partneri su bili izuzetno zadovoljni rezultatima. U toku aprila očekujemo posetu njihove delegacije, a reč je o velikoj državnoj kompaniji, pravom gigantu, koji zapošljava 70.000 radnika i ima godišnji promet od oko 20 mlrd USD. Primarni biznis im je, inače, luka koja služi kao pomoćna šangaskoj, a imaju i Biotehnološki institut u svom sastavu i velike površine pod povrćem.\nPrimajući nagradu za investiciju godine Aurea 2018, Pantić je rekao kako mu je izuzetno drago da je prepoznat njihov doprinos razvoju modernih i savremenih dostignuća u oblasti poljoprivrede i ekologije, te da će im priznanje biti inspiracija i motor za dalji razvoj i napredak. U ovakvim trenucima, naglasio je, svesni su da nisu pogrešili kada su im pre nekog vremena nudili da svoju proizvodnju pokrenu van granica, a oni su ipak odlučili da ostanu u Srbiji.\nU narednom periodu u kompaniji očekuju i veću saradnju sa nadležnim ministarstvima, pre svega u domenu ekologije. Neke od ogleda već su radili u saradnji sa Agencijom za zaštitu životne sredine (Ministarstvo ekologije), na kanalima u Kotežu koji služe za drenažu, a koji su u lošem stanju zbog ispuštanja fekalnih voda. Eksterna kontrola potvrdila je da se upotrebom preprata na bazi braon morske alge drastično smanjio neprijatan miris u roku od 2-3 dana, te popravio kvalitet vode.\nVeću primenu fermentora, u Algo Tehnology očekuju i u sanaciji stajnjaka, gde dovode do ubrzanja razgradnje i saniranja neprijatnih mirisa.\n- Dobili smo potvrdu da proizvod koji se koristi na stajnjacima može da se koristi i u štalama, u prisustvu životinja, i da obezbeđuje bolje uslove. To prati i Nitratna direktiva EU, koja uređuje prekomerne upotrebe nitrata i pravilno skladištenje - kaže Pantić dodajući da iščekuju nove projekte Ministarstva ekologije na koje će se prijaviti.\nPreparati Algo Tehnology testirani su i na deponijama, kako bi se razložile organske materije koje se odlažu i smanjio neprijatan miris koji oslobađa amonijak.\n- Primena ovakvih preparata u oblasti ekologije je nov koncept i tek čekamo da se stvore uslovi za veću upotrebu. Imamo saradnju sa nekoliko deponija gde smo vršili oglede - regionalnom deponijom Duboko i lokalnom u Ljigu, a sarađivali smo i sa Gradskom čistoćom u Beogradu. Kada je prošle godine izbio požar na deponiji Vinča, naime, odlučili smo da oprobamo primenu preparata i u gašenju požara, što je uspešno i realizovano - zaključuje naš sagovornik.\npreparati na bazi braon morkse alge\npopravljanje kvaliteta voda\npopravljanje kvaliteta stajnjaka\ngašenje deponije Vinča\nlokalna deponija Ljig\nunapređenje imunog sistema biljaka


Program razvoja Grada Kruševca za 2018. godinu | RTK\nNa poslednjoj sednici Skupštine grada Kruševca usvojen je Program razvoja za ovu godinu i projekcija razvoja za 2019. i 2020. godinu. Prioritet Gradskoj upravi u realizaciji Programa razvoja za ovu godinu imaće već započete investicije i one aktivnosti za koje se steknu realni uslovi za finansiranje u oblastima: vodosnabdevanja i kanalizacije, rekonstrukcije i izgradnje ulica i puteva, gasifikacije i toplifikacije, osnovnog i srednjeg obrazovanja, dečije i socijale zaštite i ekonomsklog razvoja. Pri sprovođenju Programa nosioci će se rukovoditi principima ravnopravnosti, ravnomernosti i solidarnosti.\nUsvojeni Program razvoja Kruševca za ovu godinu obuhvata: uređenje građevinskog zemljišta, izgradnju poslovnog i stambenog prostora, komunalne infrastrukture, kao i stvaranje novih vrednosti nacionalne kulture i jačanje socijalne sigurnosti građana.\nProgram uređenja građevinskog zemljišta za ovu godinu obuhvata: aktivnosti na pripremanju građevinskog zemljišta, radove na komunalnom opremanju zemljišta koji se odnose na saobraćajnice, uređenje slobodnih površina, oblast javne rasvete , sistem vodosnabdevanja i kanalizacije, kao i održavanje javnih i komunalnih funlcija. Za saobraćajnice, uređenje slobodnih površina, infrastrukturu, opremanje slobodnih lokacija, javnu rasvetu i drugo ukupno je predviđeno za ovu godinu preko milijardu i po dinara. Od kapitalnih investicija u ovoj godini izdvojeno je milijardu i 113 miliona dinara. Za pripremanje građevinskog zemljišta u budžetu Grada za 2018. godinu izdvojeno je 152 miliona dinara. Za rekonstrukciju i izgradnju ulica i trgova planirano je u budžetu 96 miliona dinara, a za infrastrukturu grad je opredelio 47 i po miliona, a sa drugim investitorima ta suma dostiže cifru od 117 i po miliona. Za Program unapređenja bezbednosti saobraćaja planirano 5 milona, a za ulaganja u javno osvetljenje, njegovo održavanje, kao i za održavanje puteva, ulica i semafora predviđen je 361 milion dinara.\nProgramom razvoja za pripremanje i opremanje građevinskog zemljišta, saobraćanice, infrastrukturu, parterno uređenje i rekonstrukciju i izgradnju ulica, puteva i mostova predviđeno je 605 miliona dinara. Pored ostalog izdvojena su sredstva i za oblaganje kamenom glavne staze pored Muzeja, uređenje Trga Mladih, uređenje platoa ispred Kocke, izgradnja trotoara u Dušanovoj ulici, kao i za izgradnju terena za male sportove u selima Đunis i Stanci. Pored izgradnje nekoliko mosta i asfaltiranja saobraćanica i ulica u Kruševcu i okolini, ove godine biće izgrađena još 3 kružna toka: na raskrsnici Dušanove, Balkanske i Jug Bogdanove ulice, na raskrsnici Kosovske i Dostojevskog, kao i na ukrštanju ulica Radivoja Uvalića, Ive Andrića i Laze Kostća u Mesnoj zajednici Bagdala.\nZa opremanje građevinskog zemljišta za vodosnabdevanja predviđeno je u ovogodišnjem budžetu 152 miliona, za investicije 80 miliona dinara, a za ulaganja u kanalizaciju izdvojeno je kapitalnih milijardu i 300 hiljada dinara.\nPrethodno : Društvo za borbu protiv šećerne bolesti Grada Kruševca: U 2018. formiranje registra obolelih\nSledeće : Božićna poslanica patrijarha Irineja: Kosovo je naš Jerusalim


Palata pravde u novom ruhu - Beobuild\nVrlo intenzivna eksploatacija objekta, u kome su inače smeštena četiri pravosudna organa, već je iznudila brojne adaptacije na unutrašnjosti, pa su neke od njih formalizovane tokom rekonstrukcije. Tu se pre svega misli na zatvaranje prvog sprata atrijuma u nižem krilu kompleksa (Su+Pr+3), prostor u kome su sada formirane četiri nove sudnice. U unutrašnjosti najveća funkcionalna promena jeste uklanjanje velikog stepeništa levo od glavnog ulaza, međutim izgrađena su dva manja stepeništa koja će preuzeti njegovu funkciju. Pored preko 60 savremenih sudnica sa modernom multimedijalnom opremom i sistemima za nadzor, potpuno je rekonstruisan kancelarijski prostor, arhiva i depo, pritvorske jedinice, kao i podzemna garaža.\nModernu unutrašnjost karakteriše visok kvalitet završnih radova i materijala, a očuvani su i prepoznatljivi unutrašnji zidovi od opeke kao dela originalnog enterijera. Velike staklene površine, stakleni pregradni zidovi i ograde značajno poboljšavaju ambijent i doprinose boljoj prosvetljenosti. Radni prostor opremljen je savremenim informaciono-komunikacionim sistemima, a u estetskom smislu važno je istaći da je zgrada dobila i centralnu klimu, što je fasadu oslobodilo više desetina divlje ugrađenih “split” sistema. Pored kvalitetne aluminijumske stolarije, nova reflektujuća stakla na prozorima daju plavi ton fasadi, a betonski parapeti su očišćeni i sanirani.\nSve u svemu još jedna primerna rekonstrukcija javnog objekta. Jedina ozbiljna zamerka jeste izbor ulaznih vrata, koja se čine potpuni promašaj na ovakvom objektu. Pored estetskog aspekta i loše uklopljenih materijala i boja, pitanje će biti i funkcionalnost ovog ulaza imajući u vidu prethodna iskustva. Jednokrilna vrata su loš izbor na mestu visoke frekventnosti korisnika, gde se generiše hiljade poseta dnevno i gde često na ulazu nastaju redovi. Videćemo kako će se ovo rešenje pokazati u praksi.\nUseljavanje sudova i tužilaštva u obnovljeni objekat trajaće tokom septembra, dok će službe ponovo početi sa radom u oktobru. Ukupna vrednost rekonstrukcije iznosila je 16 miliona evra, a radove je izvodilo građevinsko preduzeće “Gradina” iz Beograda.\nPalata pravde - pre i posle\nPalata pravde (foto) - 9. septembar 2019.


Oni će morati pre zaključivanja ugovora o prodaji ili izdavanju nepokretnosti da analiziraju i procene klijente, odnosno, buduće kupce i prodavce stana, kuće, zgrade, poslovnog prostora, zemljišta... Agenti za nepokretnosti moraju da urade procenu rizika zainteresovanog klijenta bio on fizičko ili pravno lice, a na osnovu informacija državnih organa i saznanja i informacija do kojih dođu. Na primer proveravaće se da li je budući kupac stana osuđivan, ili ukoliko se radi o preduzeću kakva je njegova poslovna sposobnost, iz koje zemlje dolazi i drugo.\nProveravaće se i oni koji kupuju nekretninu preko advokata i zastupnika, iako nikada nisu videli nekretninu za koju su zainteresovani. Takođe, funkcioneri, kao politički izložene ličnosti, kako se navodi „predstavljaju visoko rizičnu stranku” pa će i oni biti predmet „istrage” posrednika u prometu nepokretnostima.\nKako je naveo ministar Rasim Ljajić, agenti za promet nepokretnosti su i ranije morali da procenjuju rizične kupce i prodavce. „Radi se o apsolutno istim stvarima, da moraju da rade provere rizika. To su radili i do sada“, istakao je Ljajić za TV Prva i dodao da za posrednike nema novih troškova. Smernicama se jedino skreće pažnja posrednicima da se fokusiraju na investitore koji kao privatna lica ulažu u ovaj sektor, imajući u vidu da je u ovom dokumentu označen kao visoko rizičan sa stanovišta pranja novca, istakao je Ljajić.\nSmernice su napisane na osnovu nove Nacionalne procene rizika od pranja novca koja je izrađena po metodologiji Svetske banke.\nPrethodnim dokumentom iz 2012. sektor nekretnina u Srbiji ocenjen je kao srednje visoko rizičan i tada su posrednici i investitori zajedno procenjeni. Međutim, novom procenom iz maja ove godine, razdvojeni su oni koji se bave posredovanjem od investitora koji se bave izgradnjom i prodajom novoizgrađenih objekata. Prema najnovijoj proceni sektor nepokretnosti ocenjen je kao najizloženiji riziku od pranja novca i finansiranja terorizma.


Bivši radnici FEP-a i dalje čekaju poziv Markovića - Vijesti.me\nBivši radnici FEP-a i dalje čekaju poziv Markovića\nRadnici poručili da nemaju ništa protiv novog vlasnika\nNeće odustati od potraživanja: Radović\nBivši radnici Fabrike elektroda Plužine (FEP) još čekaju da ih na sastanak pozovu predsjednik Vlade, Duško Marković i resorni ministri, kako bi se njihov problem u vezi sa isplatom 33 zaostale plate što prije riješio.\nOni su prije dvije sedmice blokirali kapiju firme i najavili da od blokade neće odustati dok im se ne organizuju sastanci i ne isplate potraživanja od 1,17 miliona eura. Podršku imaju od lokalne uprave Plužina, na čijoj se teritoriji nalazi fabrika, od koje Opština Plužine, na ime pozajmica, potražuje skoro pola miliona eura.\n"Lokalna uprava je u naše ime poslala dopise premijeru i ministru od kojih tražimo da organizuju sastanak kako bi se naš problem riješio. Nećemo odustati od naših potraživanja, a nadamo se da će do tog sastanka doći”, kazao je predstavnik radnika Veselin Radović.\nProizvodnja u FEP-u obustavljena je 2014. kada je Elektroprivreda isključila struju zbog neplaćenih računa, da bi naredne godine Poreska uprava uvela stečaj zbog duga za poreze i doprinose od skoro milion eura. Tada su 104 radnika ostala bez posla, a njih 36 je uspjelo da se penzioniše. Država je krajem 2015. radnicima uplatila doprinose i povezala radni staž, a onima koji su završili na Biro rada isplatila otpremnine u prosjeku oko 12 hiljada.\nNikšićanin Luka Mićković je na 17. oglasu kupio imovinu fabrike za 115 hiljada eura, pri čemu se odrekao potraživanja od bivših radnika po osnovu kreditnih zaduženja za stanove. Mićković je ranije kazao “Vijestima” da je kupio imovinu fabrike, ne i fabriku, i da će biti prinuđen da protiv onih koji su mu istu prodali podigne tužbu jer nije u mogućnosti da raspolaže imovinom.\n"Bio sam ozbiljan da pokrenem proizvodnju i sve bivše radnike uposlim, ali kada vidim kako se odnose prema imovini fabrike od koje su do juče hljeb zarađivali ramisliću šta i kako dalje sa imovinom. Što se mene tiče prodaću radnicima imovinu za onoliko za koliko sam je ja kupio, srećno im bilo", poručio je Mićković.\nRadnici su poručili da nemaju ništa protiv novog vlasnika i da mu, ako uspiju da riješe problem, stoje na raspolaganju prilikom pokretanja proizvodnje ali da je ovo jedini način da skrenu pažnju na sebe i nadležnima pošalju poruku da moraju da im isplate zarađeno.


Višegodišnji projekt: Za Oružane snage BiH nova, modernija vozila - Akta.ba\n07.01.2021. 11:03 / Izvor: Akta.ba\nU okviru projekta Osiguranje i unapređenje operativnosti motornih vozila Oružanih snaga BiH bit će nabavljena motorna vozila.\nZa šest minibusa do 32 sjedišta BiH je spremna da plati ukupno 1.061.538 KM bez poreza, za 12 autobusa do 56 sjedišta (srednje i više, turističke klase) izdvojit će 2,4 miliona KM, a za dvije cisterne za gorivo od 15 i 26 tona ukupno 510.529 KM bez PDV.\nPet hladjača do pet tona nosivosti predviđeno je da koštaju 790.598 KM, dvije cisterne za avionsko gorivo 452.991 KM, a četiri cisterne za vodu do 15 tona još 752.136 KM, bez poreza.\nSve se radi po odluci Vijeća ministara BiH koje je odobrilo ovaj višegodišnji projekat. Na jednoj od posljednjih sjednica prošle godine, Vijeće ministara je produžilo važenje odluke o nabavci vozila do 2022. godine, budući da je stari rok istekao, a vozila nisu kupljena.\n"Novac u iznosu 3,3 miliona KM bit će obezbijeđen prestrukturisanjem budžetskih sredstava iz 2020. godine, dok će 5.844.000 KM biti obezbijeđeno iz budžeta institucija BiH u periodu 2021. – 2022. godine, do kada će se provoditi ovaj projekt. Odobravanjem prestrukturisanja sredstava smanjiće se zahtjevi za obezbjeđenjem dodatnih sredstava iz budžeta i omogućiti dalja modernizacija Oružanih snaga BiH", saopćeno je iz Vijeća ministara BiH.


Ombudsmeni objavili specijalni izvještaj o govoru mržnje u BiH - BH novinari\nOmbudsmeni objavili specijalni izvještaj o govoru mržnje u BiH\nSarajevo, 07.12.2021. – Ombudsmeni za ljudska prava Bosne i Hercegovine su na sjednici održanoj 22.06.2020. godine donijeli odluku o izradi Specijalnog izvještaja o govoru mržnje u Bosni i Hercegovini, na inicijativu Vijeća Evrope.\nIzrada izvještaja okončana je u zadnjem kvartalu 2021. godine, a predstavnici institucije Ombudsmena su započeli kampanju na njegovoj promociji koja obuhvata prezentacije i konferencije ovim povodom po gradovima i institucijama Bosne i Hercegovine, njenih entiteta i nižih nivoa vlasti.\nCilj izvještaja je da putem analize pravnog okvira, pojedinačnih predmeta i reakcije odgovornih organa, putem preporuka ukaže na korake koje je neophodno preduzeti radi podizanja svijesti o ovom fenomenu, kao i u uspostavljanju efikasnih mehanizama na prevenciji, zaštiti i sankcionisanju govora mržnje.\nIzveštaj možete preuzeti na web stranici institucije Ombudsmena:\nLink na Specijalni izvještaj o govoru mržnje


Ciklus seminara po Srbiji – Agencija za sprečavanje korupcije\nAgencija za borbu protiv korupcije u skladu sa svojim godišnjim programom rada organizuje ciklus seminara u septembru i oktobru 2012. godine u više gradova i opština u Srbiji.\nNa seminarima će se razgovarati o kontekstu borbe protiv korupcije, mandatu Agencije, kao i posebnim obavezama za funkcionere koje proističu iz Zakona o Agenciji za borbu protiv korupcije, a posebno će biti obrađene sledeće teme:\nRegistar i prijavljivanje imovine funkcionera, obaveštavanje i vođenje evidencija o poklonima i stupanju na funkciju i prestanku funkcije i dr.\nObaveze funkcionera u oblasti sprečavanja sukoba interesa (nespojivost i kumulacija funkcija, obavljanje drugog posla ili delatnosti, postupak utvrđivanja povrede odredaba Zakona o Agenciji za borbu protiv korupcije\nAgencija ovim putem pruža direktnu podršku ovim ciljnim grupama kako bi svi bili obavešteni o svojim zakonskim obavezama i dobili neophodnu pomoć u vezi sa njihovim ispunjenjem. Samo kroz saradnju, razumevanje i preuzimanje odgovornosti svih aktera od kojih zavisi uspeh rešavanja jednog zajedničkog, društvenog problema moguće je očekivati pozitivne rezultate.\nOvaj ciklus seminara odvija se uz podršku Projekta za reformu pravosuđa i odgovornu vlast, koji finansira Američka agencija za međunarodni razvoj (USAID). Uz podršku ovog projekta razvijen je „Vodič za funkcionere“ o tome kako postupati u skladu sa propisima koje primenjuje Agencija za borbu protiv korupcije koji je osnova za ovaj ciklus seminara. U prethodnom periodu, uz pomoć USAID-a, ovaj Vodič distribuiran je na 500 adresa – javnim preduzećima, pravosudnim organima, pokrajinskim organima, lokalnim samoupravama i upravnim okruzima.\nBograd, 11-14. septembar, Gradska opština Novi Beograd (sala 1), Bulevar Mihaila Pupina 167, sa početkom u 11:00č, za ciljnu grupu sa teritorije Grada Beograda.\nProkuplje, 17. septembar, sala Skupštine grada, Nikodija Stojanovića 2, sa početkom u 11:00č, za ciljnu grupu sa teritorija opština Kuršumlija, Blace i Žitorađa, kao i Grada Prokuplja.\nNiš, 18. septembar, Niški kulturni centar, Stanoja Bunuševca bb, sa početkom u 11:00č, za ciljnu grupu sa teritorija opština Ražanj, Aleksinac, Svrljig, Merošina, Doljevac, Gadžin Han, Bela Palanka, Dimitrovgrad, Babušnica i Gradova Niš i Pirot.\nLeskovac, 19. septembar, sala Skupštine grada, Pana Đukića 9-11, sa početkom u 11:00č, za ciljnu grupu sa teritorija opština Medveđa, Bojnik, Lebane, Vlasotince, Crna Trava i Grada Leskovca.\nVranje, 20. septembar, sala Skupštine grada, Kralja Milana 1, sa početkom u 11:00č, za ciljnu grupu sa teritorija opština Preševo, Bujanovac, Trgovište, Bosilegrad, Surdulica, Vladičin Han i Grada Vranja.\nZrenjanin, 18. septembar, sala Skupštine grada, Trg slobode 10, sa početkom u 11:00, za ciljnu grupu sa teritorija opština Novi Bečej, Nova Crnja, Žitište, Sečanj i Grada Zrenjanina.\nPančevo, 20. septembar, Vojvode Živojina Mišića 4, sa početkom u 11:00č, za ciljnu grupu sa teritorija opština Opovo, Kovačica, Alibunar, Kovin, Plandište, Vršac, Bela Crkva i Grada Pančeva.\nKragujevac, 24. septembar, sala Šumadijskog upravnog okruga, Save Kovačevića 7, sa početkom u 11:00č, za ciljne grupe sa teritorija opština Aranđelovac, Topola, Rača, Lapovo, Batočina, Knić i Grada Kragujevca.\nJagodina, 25. septembar, sala Pomoravskog upravnog okruga, Knjeginje Milice 80a, sa početkom u 11:00č, za ciljnu grupu sa teritorija opština Paraćin, Svilajnac, Despotovac, Ćuprija, Rekovac i Grada Jagodine.\nBor, 26. septembar, sala Skupštine grada, Moše Pijade 3, sa početkom u 11:00č, za ciljnu grupu sa teritorija opština: Bor, Majdanpek, Negotin i Kladovo.\nZaječar, 27. septembar, sala Regionalne privredne komore Zaječar, Nikole Pašića 37, sa početkom u 11:00č za ciljne grupe sa teritorija opština: Sokobanja, Knjaževac, Boljevac i Grada Zaječara.\nŠabac, 25. septembar, sala Kulturnog centra, Gospodar Jevremova 12, sa početkom u 11:00č, za ciljne grupe sa teritorija opština Mačvanskog okruga: Bogatić, Vladimirci, Koceljeva, Loznica, Mali Zvornik, Krupanj, Ljubovija i Grada Šapca.\nValjevo, 28. septembar, sala Skupštine grada, Karađorđeva 64, sa početkom u 11:00č, za ciljne grupe sa teritorija opština iz Kolubarskog okruga: Osečina, Ub, Lajkovac, Mionica, Ljig i Grada Valjeva.\nSombor, 1. oktobar, sala Doma učenika srednjih škola, Staparski put 1a, sa početkom u 11:00č, za ciljne grupe sa teritorija opština iz Severnobačkog i Zapadnobačkog okruga: Bačka Topola, Mali Iđoš, Apatin, Odžaci, Kula i Gradova Subotica i Sombor.\nKruševac, 2. oktobar, sala Skupštine grada, Tazimestanska 1, sa početkom u 11:00č, za ciljne grupe sa teritorija opština iz Rasinskog okruga: Varvarin, Ćićevac, Trstenik, Aleksandrovac, Brus i Grada Kruševca.\nKikinda, 2. oktobar, sala Skupštine opštine, Trg srpskih dobrovoljaca 12, sa početkom u 11:00č, za ciljne grupe sa teritorija opština Severnobanatskog okruga: Čoka, Ada, Senta, Kanjiža, Novi Kneževac i Kikinda.\nKraljevo, 3. oktobar, sala Skupštine grada, Trg Jovana Sarića 1, sa početkom u 11:00č, za ciljne grupe sa teritorija opština iz Raškog okruga: Vrnjačka Banja, Raška, Tutin i Gradova Novi Pazar i Kraljevo.\nČačak, 4. oktobar, sala Skupštine grada, Župana Stracimira 2, sa početkom u 11:00č, za ciljne grupe sa teritorija opština iz Moravičkog okruga: Gornji Milanovac, Lučani, Ivanjica i Grada Čačka.\nUžice, 5. oktobar, sala Regionalne privredne komore, Dimitrija Tucovića 52, sa početkom u 11:00č, za ciljne grupe sa teritorija opština iz Zlatiborskog okruga: Bajina Bašta, Kosjerić, Požega, Čajetina, Arilje, Priboj, Nova Varoš, Prijepolje, Sjenica i Grada Užica.\nSremska Mitrovica, 9. oktobar, sala Skupštine grada, Svetog Dimitrija 13, sa početkom u 11:00, za ciljne grupe sa teritorija opština iz Sremskog upravnog okruga: Pećinci, Ruma, Šid, Irig, Stara Pazova, Inđija i Grada Sremske Mitrovice.\nPožarevac, 11. oktobar, sala Skupštine grada, Drinska 2, sa početkom u 11:00, za ciljne grupe sa teritorija opština iz Braničevskog i Podunavskog okruga: Veliko Gradište, Malo Crniće, Žabari, Petrovac na Mlavi, Golubac, Jučevo, Žagubica, Smederevska Palanka, Velika Plana i gradova Požarevca i Smedereva.\nNovi Sad, 12. oktobar, sala Skupštine APV, Karađorđeva 64, sa početkom u 11:00č za ciljne grupe sa teritorija opština Južnobačkog okruga: Bač, Bačka Palanka, Beočin, Bački Petrovac, Vrbas, Srbobran, Temerin, Žabalj, Titel, Bečej i Grada Novog Sada.


Reforma javne uprave preduslov za sve ostale reforme (VIDEO) - informativa.ba\nVijesti BiH Reforma javne uprave preduslov za sve ostale reforme (VIDEO)\nReforma javne uprave preduslov za sve ostale reforme (VIDEO)\nReforma javne uprave u BiH preduslov je za bilo koju drugu reformu - rečeno je danas u Sarajevu na konferenciji posvećenoj reformskim procesima u BiH.\nPravni institut u BiH uz podršku Ambasade SAD u BiH okupio je interdisciplinarnu grupu stručnjaka iz različitih oblasti - pravosuđa, uprave, energetskog sektora, obrazovanja, ekonomije, energetike, poljoprivrede, zdravstva. Oni su analizirali sektore i najvažnije probleme koji ih opterećuju, te ponudili određena rješenja i preporuke.\nKao rezultat njihovog istraživanja i analize nastao je dokument Policy Paper pod nazivom "Reforme u BiH - ka efikasnijoj državi“ na kome je rađeno više od godinu dana.\n- BiH kasni s implementacijom reformi, ali ako donosioci političkih odluka krenu u implemetaciju uvijek se može napredovati. U oblasti poljoprivrede i ruralnog razvoja nedavno je usvojen starteški dokument na nivou BiH , također u oblasti energetike usvojena je okvirna strategija - izjavio je projektni kordinator i direktor Pravnog instituta u BiH Muhamed Mujakić.\nŠto se tiče sektora pravosuđa i vladavine prava među ostalim ukazano je na potrebu uspostave vrhovnog suda BiH.\n- Kada je riječ naprimjer o reformama poljoprivrede, zdravstva, energetskog i drugih sektora jasno je da ih moraju iznijeti organi javne uprave, odnosno upravne organizacije, ministarstva i druga tijela uprave i tu trebamo kvalitetne kadrove - dodao je Mujakić naglašavajući neophodnost nastavka reformskih procesa.\nSpecijalista porodične medicine Zumreta Bihorac-Kučuk zajedno s kolegicom Edisom Trumić u ovoj analizi bavila se pitanjem reforme zdravstvenog sektora u BiH.\nBihorac-Kučuk je ocijenila da je reforma zdravstva već duži period na čekanju, iako postoje strateški dokumenti. Naglasila je fragmentiranost zdravstvenog sistema u BiH jer je, kako je dodala, opterećen velikim brojem ministarstva, zavoda za javno zdravstvo, fondova zdravstvenog osiguranja.\n- Osnovni cilj reforeme u zdravstvu bi bio rješavanje nagomilanih dugova u toj oblasti. Uspjeh reforme zavisi od više faktora, od konsolidacije ekonomskog sektora, jačanja primarne zdravstvene zaštite, jačanja prava pacijenata, ljekarskih komora, farmaceutskog sektora idr. – dodala je Bihorac-Kučuk.\nJedan od osnovnih problema s kojima se danas suočava stanovništvo, po riječima Edise Trumić s Farmaceutskog fakulteta Tuzla, jeste neravnomjerna zdravstvena usluga zbog fondova zdravstvenog osiguranja koji su na kantonalnim nivoima.\n- Postoji problem nejednake zdravstvene usluge u smislu da pacijent koji je npr. u Širokom Brijegu ili Orašju nema jednak pristup zdavstvenim uslugama kao onaj koji je u nekom većem centru kao što su Tuzla, Sarajevo i sl. U narednom periodu multisektorskim pristupom treba da se riješi taj problem tako da pacijenti sa područja Federacije, ali i BiH imaju jednaku uslugu - navela je Trumić.\nMirko Pejanović, jedan od recezenata predstavljenog dokumenta, naglasio je da svako društvo koje hoće napredak teži tome da bude društvo znanja.\n- Ovdje su mladi ljudi na intrerdisciplinarnoj osnovi, timski ponudili analize, preporuke i jednu vrlo zanimljivo znanje koje može poslužiti onima koji pripremaju i donose odluke, dakle za vlade, parlamente - kazao je Pejanović.\nNaglasio je važnost lokalnog ekonomskog infrastrukturnog razvoja kao našu najveću šansu.\n- Sredine u kojima djeluju poduzetni ljudi, gdje su formirane agencije za ekonomski razvoj, uključena struka i postoje razvojni projekti, već su odmakle u svom razvoju – dodao je Pejanović, navodeći primjer Općine Tešanj.\nU ovom istraživanju i analizi reformskih procesa, kako je kazao jedan od autora dokumenta Miroslav Živanović, konstatovali su da je reforma javne uprave jedan od najdugotrajnijih reformskih procesa u BiH, što je u suprotnosti s prioritetom koji reforma javne uprave kao takva treba da ima.\n- Ono što nas zabrinjava na neki način jeste da se reforma javne uprave uvijek posmatra kao dio reformskih aktvinosti. Zaključak do kojeg mi dolazimo u našem istraživanju jeste da reforma javne uprave jeste preduslov za sve ostale reforme, jer je javna uprava, odnosno administracija, sektor od kojeg se očekuje da provede sve mjere koje postavljaju i kroz Reformsku agendu, ali i druge strateške i reformske dokumente BiH - poručio je Živanović.\nOznake: #Zumreta Bihorac-Kučuk #SBB BiH #reforma #javna uprava #BiH


JP Putevi Srbije - Predstavljeni novi sistemi za naplatu putarine\nItalijanske kompanije Aiscat Servizi i Autostrade Tech predstavile nove sisteme za naplatu putarine u prostorijama JP Putevi Srbije\nUsluge i servise u putnom inženjerstvu, transportnoj ekonomiji i sistemu naplate putarine, prezentovala je italijanska kompanija Aiscat Servizi sa poslovnim partnerom Autostrade Tech, izdvojenom kompanijom Holdinga Atlantia Group, u prostorijama JP Putevi Srbije.\nNakon desetogodišnjeg praćenja iskustava evropskih zemalja u primeni satelitskog sistema naplate putarine, konsultanska inženjerska kompanija Aiscat Servizi, kao podružnica italijanske asocijacije koncesionih kompanija za autoputeve i tunele Aiscat, razvila je stručna i praktična znanja o Inteligentnim transportnim sistemima (ITS), u upravljanju putnom mrežom, naplati putarine i bezbednosti u saobraćaju.\n-Prednosti satelitskog sistema naplate putarine su precizan monitoring i nadglednje kretanja vozila, ne samo na nacionalnim putevima, već i kroz više država koje su kao nacionalni operateri uključeni u taj sistem naplate korišćenja puteva - rekao je menadžer za poslovni razvoj kompanije Autostrade Tech Paolo Guarnieri.\nU praksi se kao najbolje rešenje za izbor sistema za naplatu putarine pokazala kombinacija i dopunjavanje tradicionalnog sistema satelitskim.\n-U Republici Srbiji koristi se sistem naplate putarine na više saobraćajnih traka koji omogućava slobodan prolaz i prohodnost. Satelitski sistema naplate putarine je kompatabilan i komplementaran različitim vrstama sistema i različitim vrstama vozila, a sve u skladu sa standardima Evropske Unije - objasnio je Francesco Bandinelli, direktor kompanije Autostrade Tech.\nEkstenzivni sistem naplate putarine putem satelita posebno je koristan za teretna vozila, jer omogućava određivanje najpogodnije trase njihovog kretanja, čime bi se kontrolisalo i zagađenje životne sredine. Kroz naplatu za korišćenje puteva, teretna vozila bi, osim za održavanje, plaćala i za zagađenje.\nKontrola sistema za naplatu puterine vrši se u saradnji sa saobraćajnom policijom. Globalni sistem satelitske navigacije (GNSS) pomoću GPRS uređaja koji se postavlja u vozila, omogućava saobraćajnoj policiji da pomoću identifikacije registarskih tablica neprekidno prati protok saobraćaja.\n-JP Putevi Srbije, kao lokalni nacionalni operater u mreži evropskih operatera, može imati potpuni autoritet u komunikaciji sa krajnjim korisnikom koji će moći da bira od koga će iznajmiti opremu. Bitno je da odnos nacionalnog sa evropskim sistemom operatera bude zasnovan na profesionalnim standardima - naglasio je direktor kompanije Aiscat Servizi Massimo Schintu.\nPomoćnik direktora JP Putevi Srbije Slavoljub Tubić zahvalio se italijanskim kolegama i rekao da su izneseni predlozi značajni, jer se poslednjih godinu dana u okviru Projekta Svetske banke pristupilo reorganizaciji Preduzeća, koja obuhvata i naplatu putarine.\n-Posebno se razmatra naplata putarine na magistralnim putevima koje vozači kamiona koriste da bi izbegli plaćanje putarine na autoputevima. Predlozi svakako zahtevaju dodatne studije ne samo Ministarstva građevinarstva, saobraćaja i infrastrukture, već i drugih ministarstava, posebno finansija, kao i u okviru našeg preduzeća, koje bi konkretno pokazale da li bi primena takvog sistema za naplatu putarine bila benefit ili dodatni namet za transportni sector - zaključio je Tubić.


Vesti online / Vesti / Ex YU / Dijaspora traži novi referendum o promeni imena, Sobranje razmatra zahtev\nParlamentarni odbor je preliminarno odobrio zahtev te grupe, pod nazivom Svetski makedonski kongres, prenosi AP.\nUkoliko taj zahtev odobri i predsednik parlamenta, ova grupa će dobiti zeleno svetlo da prikupi 150.000 potpisa koliko je potrebno da bi državna izborna komisija odobrila novi referendum.\nSvetski makedonski kongres osporava relevantnost referenduma o promeni imena koji je održan u septembru, i koji je pokazao da sporazum o imenu uživa veliku podršku glasača, ali je odziv bio nizak.\nMakedonski parlament je ratifikovao Prespanski sporazum postignut sa Grčkom, a prošle nedelje je, takođe, usvojio ustavne amandmane, čime se ozvaničava novo ime te zemlje.\nEX YU "Ivanov nastavlja sa nezrelom politikom, čeka se njegov opoziv"\nEX YU Makedonija: Uhapšeno četvoro bivših ministara


Madrid: Policija intervenisala na protestima uposlenika Iberie - Klix.ba\nŠtrajk zbog otpuštanja\nMadrid: Policija intervenisala na protestima uposlenika Iberie\n18.2.2013. u 22:30\nIz sindikata je saopćeno da je oko 90 posto uposlenika prisustvovalo protestima. Uposlenici su također uputili poziv Vladi da pomognu aviokompaniji kako Iberia "ne bi nestala u potpunosti".\nZamjenik direktora Odjela za koordinaciju Iberie Dimitris Bountolos je kazao da će ovi protesti koji će trajati do 22. februara, uticati na 71.000 putnika.\nUposlenici španske aviokompanije Iberia stupili su danas u generalni štrajk, koji će trajati do 22. februara, a u okviru kojeg je otkazano 415 letova tog avioprevoznika.\nSindikat uposlenih u Iberiji saopštio je da će biti održana tri odvojena petodnevna štrajka, a prvi će trajati do 22. februara. Isti izvor navodi da je otkazano 236 današnjih letova, dok će u okviru prve etape štrajka uposlenih, koji se protive najavi otpuštanja 3.807 radnika i smanjenju plata, biti otkazano ukupno 415 letova. Do kraja najavljenog štrajka bit će otkazano 1220 letova.\nAviokompanija Iberia, ranije je saopćila da je u prvih devet mjeseci 2012. godine ostvarila gubitak od oko 262 miliona eura, te da će u sklopu mjera štednje otpustiti 3.807 uposlenika te smanjiti plate preostalim uposlenicima


Ćerka Harisa i Meline popularna na Instagramu\n19 Maja, 2022 15:00\nĆerka Harisa i Meline privlači mnogo pažnje na društvenim mrežama\nPevač Haris Džinović i kreatorka Melina Džinović ponosni su roditelji dvoje dece — sina Kana i ćerke Đine. Njihova mezimica u proteklom periodu postala je prava zvezda Instagrama, gde je prati više od 55.000 ljudi, a Đina je sve interesantnija medijima je ponosno pokazuje svoju lepotu, luksuz u kom uživa i ljubav prema svom dečku Andreju Đuriću.\nPročitajte: Srušili su kući na Dedinju i sad prave dvorac iz bajke: Ovako izgleda luksuzna vila od 2 miliona evra koju grade Haris i Melina Džinović!\n— Ona je lepa devojka, ne treba da se fotografiše kao starlete, niti to radi. Bitno je da je sve što radi u granicama pristojnosti i ja to podržavam. Nikada nije imala provokativne fotografije, brine se o sebi, porodici i kakav utisak ostavlja na druge — rekao je pevač za „Avaz.“\nPročitajte: Haris Džinović slomljen: Sagradio luksuzni dom, a porodica se rastura\nĆerka Harisa i Meline djina dzinović fotografisanje haris džinovic instagram melina džinovic slike na instagramu starleta\nĆerka Harisa Džinovića otvorila vrata porodičnog doma: Zavirite u kuću vrednu 2 miliona evra (foto)


CD štampanje - e-DISTI\nCD/DVD mediji štampani po meri\nSuradnja s poslovnima partnerima i strankama često pruža zahtev po izmeni informacija putem CD ili DVD medija. Kako bi napravilo vaše preduzeće još bolji dojam, možete CD ili DVD medije izraditi po meri i ih jednostavno i otisnuti pomoću terminalnog ili inkjet štampača Rimage. Rukom popisani CD/DVD medije možete zameniti profesionalnijima i podešeno dizajniranom i štampanom verzijom.\nPodešen CD/DVD štampa možete koristiti za:\nKorporativni identitet preduzeća\nMedicinske slike i drugu primene u području zdravstva\nGlazbu i filmove\nUkoliko za kupovinu CD/DVD štampača još niste odlučeni, možete da naručite besplatni uzorak štampanja.\nElektronskom poštom pošaljite nam vaš dizajn CD ili DVD medija i štampaćemo vam besplatan uzorak. Sigurni smo da će vas kvalitet i jednostavnost štampe oduševiti.\nCD štampaćemo sa sistemom Rimage. Preduzeće Rimage, osnovano 1978. godine, se razvilo u jednog najjačih proizvođača sistema za snimanje, dupliranje i štampa optičkih medija. Rimage DICOM Media System pruža najveću brzinu štampanja medija u industriji te istodobno pruža funkcionalnost po najpovoljnijim cenama. Više od 20.000 organizacija širom sveta svakodnevno koristi sofisticiranu tehnologiju Rimage za arhiviranje, distribuciju i zaštitu osobina na različitim medijima kao što su CD, DVD i Blue-ray diskovi. U savremenom svetu komunikacija i interaktivnih medija sa svojima rešenjima preduzeće m pružaju pouzdan prenos, upravljanje te čuvanje podataka i bitnih informacija. Rimage se tržišno fokusira na raznolika mala preduzeća te na velike vladine organizacije: znanost, zdravlje i kazneno pravo.


Članci poređani po datumu: subota, 12 maj 2018\nsubota, 12 maj 2018 17:36\nJKP "Drugi oktobar" u velikoj ekološkoj akciji grada Vršca (VIDEO)\nJKP "Drugi oktobar" uzelo je učešće u velikoj ekološkoj akciji grada Vršca, koja je podrazumevala čišćenje i uređenje zelenih površina na prilaznom putu gradu iz pravca Rumunije, u delu kod gradske deponije.\nsubota, 12 maj 2018 17:34\nsubota, 12 maj 2018 17:05\nSvečani koncert vršačke MŠ "Josif Marinković" 14. maja\nMuzička škola "Josif Marinković" iz Vršca povodom 20 godina postojanja škole, organizuje Svečani koncert nagrađenih učenika škole.\nsubota, 12 maj 2018 09:53\nProgram sufinansiranja privrednih subjekata\nRazvojna agencija Srbije (RAS) razvila je Program podrške konkurentnosti, produktivnosti i internacionalizaciji, u okviru Programa rada RAS za 2018. godinu.\nsubota, 12 maj 2018 09:40\nUdruženje "Duševna oaza" i CMZ Vršac organizovali turnir u stonom fudbalu\nUdruženje za unapređenje mentalnog zdravlja "Duševna oaza" i vršački Centar za mentalno zdravlje organizovli su i ove godine za svoje članove - korisnike turnir u stonom fudbalu.\nsubota, 12 maj 2018 09:12\nsubota, 12 maj 2018 09:07\nGrad Vršac i vršačka vina na Sajmu meda i vina u Negotinu\nGrad Vršac i Turistička organizacija Vršac uzeli su učešće na 13. Međunarodnom sajmu meda i vina u Negotinu.\nsubota, 12 maj 2018 08:52\n"Dan otvorenih vrata" organizovan u vršačkoj Poljoprivrednoj školi\nPoljoprivredna škola "Vršac" organizovala je "Dan otvorenih vrata" za roditelje osmaka koji su zainteresovani da pre konačne odluke o upisu saznaju nešto više o tome šta Poljoprivredna škola nudi svojim budućim đacima.


24.10.2021 / 13:08 Politika - Predsjednik SNSD-a\nPredsjednik SNSD-a Milorad Dodik izjavio je Srni da bi SDS i ostale opozicione partije u Republici Srpskoj konačno trebalo da odluče jesu li opozicija Republici Srpskoj i svom narodu ili SNSD-u i Miloradu Dodiku.\n- Ako su opozicija Dodiku, onda ne bi smjeli biti dio udruženog rušilačkog pokreta protiv Republike Srpske. Za početak, mogli bi da kažu narodu u Republici Srpskoj da li su oni za nastavak razvlašćivanja Srpske ili su za povratak nadležnosti koje su Srpskoj oduzete, i ako jesu kako to misle uraditi. Do sada su se borili protiv Srpske, neka za promjenu učine nešto za nju - poručio je lider SNSD-a.\n- Ono što ne uradi visoki predstavnik u BiH, uradi Ustavni sud sa tri strane sudije zbog čega je Republika Srpska od 1995. do danas samo na gubitku. Da bi skrenuli pažnju Srba sa te činjenice, opozicioni prvaci ih zatrpavaju lažnim aferama i tako ih uvlače u prljav posao protiv Republike Srpske kojeg su se oni prihvatili. Ako ne smiju da se bore za prava Srba i Republiku Srpsku nije sramota da to i kažu, i da ne smetaju onima koji smiju i hoće - poručio je Dodik.\n- Interesantno je da se opozicija u Republici Srpskoj ovih dana ne oglašava povodom optužbi dugogodišnjeg funkcionera PDP-a Slavka Vučurevića koji je iznio teške optužbe na račun ljudi iz te partije upravo za kriminal i korupciju. To otkriva da njima nije stalo do borbe protiv kriminala i korpucije, njima je stalo do rušenja javne podrške opstanku Republike Srpske - zaključio je Dodik.\n- Za čije babe zdravlje ili bolje da kažem za čijeg babe zdravlje rade ovo što rade, ne prezajući čak i od borbe protiv zdravstvenih radnika u Republici Srpskoj - istakao je Dodik.\n-Pozivam građane da dobro zapamte ove i dane koji dolaze i da dobro zapamte šta je ko radio za ovu zemlju koju nije stvarao ni odbranio SDS već narod koji nije dao svoja ognjišta. Svi koji su se ogriješili o zakone odgovaraće i to je nesto za šta se SNSD snažno zalaže. Ali i oni koji su Republiku Srpsku ponijeli na tacni da je prodaju moraju da znaju da osim suda birača ima i sud istorije. Na oba će loše proći - poručio je predsjednik SNSD-a Milorad Dodik.


Klasičan higijenski tretman - Crno Beli Svet\nBeograd\tKlasičan higijenski tretman\nCrno Beli Svet > Services > Tretmani lica > Klasičan higijenski tretman\tKontakt (CBS1)Vojvode Bogdana 20/1, Beograd0113830794\nOvim tretmanom koža se oslobađa nakupljenih nečistoća, suvišnog sebuma, izumrlih ćelija, mitisera i drugih sličnih promena. Pravilan izbor preparata i odredjenog protokola vrše iskusni kozmetičari u našem Centru. Zadatak kozmetičara je takodje da Vam nakon uradjenog osnovnog higijenskog tretmana predloži i potrebne tretmane nege i produženu kućnu negu, kako bi se proces negovanja kože lica u potpunosti zaokružio. Kozmetičari iz našeg tima brinu o tome da Vaša koža izgleda čisto, negovano i sveže.\nDva tretmana godišnje su minimum koji, uz odabir preparata koji odgovaraju tipu i stanju kože, morate priuštiti svom licu ukoliko želite da održite njegov zdrav izgled. U slučaju masne, nečiste ili problematične kože tretmani se moraju raditi i mnogo češće, jer takav tip kože to zahteva.\nKlasičan higijenski tretman podrazumeva, osim skidanja šminke i “pranja” lica, obavezan mehanički ili hemijski piling, grejanje kože lica i mehaničko čišćenje (komedoekspresija), destominutnu masažu sa limfnom drenažom lica, vrata i dekoltea, dezinfekciju i na kraju stavljanje maske i kreme koje odgovaraju tipu Vaše kože.\nU Estetskom centru CBS za tretman čišćenja se koriste preparati Pevonia Botanica, Babor i Murad.\nUz svaki higijenski tretman lica u Estetskom centru CBS dobijate na poklon korekciju obrva.\nZa više informacija o klasičnim tretmanima lica


RTCG - Radio Televizija Crne Gore - Nacionalni javni servis :: Politika :: "Jokić i Perović biće smijenjeni"\nDPS 12. 06. 2019. 14:31 >> 14:33 6\nOdluka Upravnog suda ne mijenja većinu u Skupštini opštine Kotor, saopštili su iz DPS-a, dodajući da će Vladimir Jokić i Dragica Perović biti smijenjeni.\n"Neočekivana odluka Upravnog suda pokazala je da je ovaj pravosudni organ zanemario neusklađenost legislative, i to Statuta opštine Kotor i Zakona o lokalnoj samoupravi, a takođe i zloupotrebe koje je koalicija na vlasti u Kotoru sprovodila od posljednjih lokalnih izbora, što je kulminiralo legalnom i legitimnom inicijativom većine odbornika u Skupštini opštine Kotor za smjenom Vladimira Jokića", navodi se u saopštenju DPS-a.\nOvakvom odlukom može se reći da je Upravni sud iz formalnih razloga poništio volju skupštinske većine, naveli su u saopštenju.\n"Međutim, ova odluka ni na koji način ne mijenja volju većine u Skupštini opštine Kotor koja je za smjenu Vladimira Jokića i Dragice Perović, koju ćemo sigurno realizovati. Ostaje da vidimo da li će ova presuda dati legitimitet za nastavak zloupotreba Jokića i Perovićeve koje je Upravni sud zanemario – a to je odlaganje sjednica u nedogled, čime se izigrava nedvosmislena volja većine u lokalnom parlamentu da smijene glavne kočničare razvoja opštine Kotor", ističu u DPS-u.\nOni dodaju da je izvjesno da će Vladimir Jokić, shodno postojećoj većini u lokalnom parlamentu biti drugi put smijenjen iz istih razloga zbog kojih je inicijativa za njegovu smjenu bila podnešena.\n"Činjenice koje je zanemario Upravni sud, a dobro poznate kotorskoj javnosti su: samovoljno donošenje odluka iz nadležnosti Skupštine, nepostojanje budžeta za 2019, nedonošenje vitalnih i zakonom propisanih strateških dokumenata od značaja za razvoj grada Kotora, nezakonito zapošljavanje aktivista, kumova i rodbine, kao i nepostojanje niti jedne kapitalne investicije od konstituisanja vlasti pa do danas", navode oni.\n"Zbog blokade i neodržavanja sjednica Skupštine, grubog kršenja Statuta i Poslovnika Skupštine opštine Kotor, nepoštovanja većinske volje građana preko legitimno izabranih predstavnika – odbornika, uz Jokića biće smjenjena i Dragica Perović za čiju smjenu je već predata inicijativa", navodi se u saopštenju.\nKotor DPS Kotor Vladimir Jokić


Niška televizija » Varufakis: Grčka neće prihvatiti neodrživo rešenje\nVarufakis: Grčka neće prihvatiti neodrživo rešenje\nObjavljeno 26.06.2015. 10:02\nLONDON – Grčki ministar finansija Janis Varufakis izjavio je danas da je njegova država uradila sve kako bi ispunila „neobične zahteve“ kreditora, da je odlučna u tome da ostane deo evrozone, ali da neće prihvatiti bilo kakvo neodrživo rešenje.\n„Grčka neće prihvatiti bilo kakvo rešenje dužničke krize za koje oceni da je neodrživo“, rekao je Varufakis u intervjuu za irski nacionalni radio RTE, prenosi Rojters.\nSa druge strane, lideri Nemačke i Francuske upozorili su jutros Grčku da mora postići dogovor sa kreditorima na, kako su rekli, odlučujućim sutrašnjim pregovorima evrogrupe kako bi zemlja izbegla bankrot i potencijalni izlazak iz evrozone.\n„Moramo nastaviti sa radom jer vreme ističe, a sutrašnji sastanak evrogrupe biće od odlučujućeg značaja. Svi lideri su podržali ideju da sve mora biti urađeno radi pronalaženja rešenja na sutrašnjem sastanku“, rekla je nemačka kancelarka Angela Merkel na samitu šefova država i vlada članica Evropske unije u Briselu, prenosi Frans pres.\nTanjug 26 Jun 2015 09:56\nŠvajcarska odobrila izručenje Orića Bosni i Hercegovini


Rusija snabdeva oružjem i sirijsku opoziciju\nPripadnik Slobodne sirijske vojske\nRuski predsednik rekao je da je Moskva prvi put obezbedila oružje i zalihe za Slobodnu sirijsku vojsku u zajedničkim akcijama sa vladinim snagama protiv Islamske države\nRuski predsednik Vladimir Putin rekao je da Rusija sada podržava vodeću opozicionu grupu, koja ima podršku Zapada, u zajedničkim operacijama sa sirijskim snagama protiv ekstremista iz Islamske države. Putin je naglasio da je Mosva prvi put obezbedila podršku iz vazduha, oružje i zalihe za Slobodnu sirijski vojsku, koja se dugo bori protiv vladinih snaga.\nUkoliko bude potvrđeno, što Sirijska slobodna vojska još nije učinila, to će predstavljati značajnu promenu politike Moskve, koju međunarodna koalicija optužuje da umesto Islamske države napada umerene pobunjenike da bi pomogla sirijskom predsedniku.\nPutin je na sastanku sa visokim vojnim zvaničnicima rekao i da je cilj vojne akcije u Siriji da se Rusija zaštiti od ekstremista. Naglasio je da su ekstremisti jasna pretnja za Rusiju i naredio vojsci da odmah uništi “ sve mete” koje prete ruskim snagama u Siriji.\nSirijska, duboko podeljena, opozicija juče je postigla određen napredak ka ujedinjenju, nakon što je većina različitih pobunjeničkih grupa postigla sporazum o okviru za razgovore sa Asadovom vladom.\nNa sastanku u Rijadu učestvovalo je više od 100 predstavnika sirijskih političkih i vojnih frakcija koje tek treba da odaberu članove pregovaračkog tima.\nAmerički državni sekretar Džon Keri rekao je danas da postoje određeni problemi u okviru dogovorenog koji moraju da se reše. Keri je na marginama konferencije o klimatskim promenama u Parizu dodao da je uveren da će ta pitanja da se reše, ne navodeći o čemu je reč.\nNapadi u severnoj Siriji\nNajmanje 22 osobe poginule su u nizu eksplozija u severnoj Siriji, dok se nastavljaju diplomatski napori za okončanje sukoba u toj zemlji\nKamioni bombe eksplodirali su blizu jednog zdravstvenog centra i pijace u gradu Tel Tamer, u pokrajini Hasakeh, saopštila je sirijska Opservatorija za ljudska prava. Među žrtvama je nekoliko žena i jedan lekar. U sinoćnjim napadima, kako je navedeno, povređene su desetine ljudi.\nTel Tamer je pod kontrolom kurdskih snaga YPG, koje se, uz podršku međunarodne koalicije, bore protiv ekstremista iz Islamske države u tom području.


Vektra Boka: OTP-u nisu priznali 29 miliona – Bankar.me\nVektra Boka: OTP-u nisu priznali 29 miliona\nNovember 19, 2015 BERZA, CRNA GORA, CRNA GORA, PLANETA, SVE VIJESTI Leave a comment\nStečajna uprava Vektra Boke priznala je potraživanja povjerilaca vrijedna ukupno 9,31 milion eura, dok nije priznato 47,5 miliona eura koje nezadovoljni povjerioci mogu pokušati da dokažu u parničnom postupku.U Privrednom sudu juče je održano ročište za ispitivanje potraživanja povjerilaca. Stečajni upravnik Vekta Boke Sreten Mrvaljević nije priznao pojedinačno najveće potraživanje OTP-a u iznosu od oko 29,2 miliona eura, dok je CKB-u priznato razlučno pravo (namirenje obezbijeđeno hipotekama na nekretnine) i potraživanje u iznosu od 3,73 miliona eura.\nUpravo na zahtjev CKB-a prije nekoliko mjeseci pokrenut je stečajni postupak nad ovom kompanijom u vlasništvu biznismena Dragana Brkovića. Privredni sud je prethodno pod dosta čudnim okolnostima više od tri godine vijećao o tom zahtjevu CKB-a.\nU Bord povjerilaca Vektra Boke ušli su Elektroprivreda, Vektra Montenegro, Opšina Herceg Novi, Morsko dobro i kompanija Voli trade koja je naknadno istupila iz borda. Kako bord povjerilaca može biti tročlani ili petočlani vjerovatno će naknadno još jedan od povjerilaca biti izabran.\nOpština Herceg Novi zajedno sa lokalnim Vodovodom, kako je ranije saopštio njihov punomoćnik, potražuje oko 2,7 miliona eura. Svi raniji planovi i obećanja Brkovića u vezi sa realizacijom investicionih planova u ovom nekad poznatom turističkom preduzeću nijesu ostvareni.\nOčekuje se da će iz Vektra Boke predložiti Privrednom sudu plan reorganizacije i ozdravljenja ove kompanije, koji će zadovoljiti stečajnu upravu i povjerioce sa neobezbijeđenim potraživanjima.\nPOJMOVIDragan Brković Štrajk u Vektra Boka Uvođenje stečaja u Vektra Boku Vektra Boka\nPrevious Pregled štampe za 19. novembar: Novosti iz ekonomije\nSljedeći Glavni izvršni direktor NLB banke Anton Ribnikar: Banka neće imati problem sa ograničenjem kamata


Laguna - Bukmarker - Velika promocija knjige o grupi Van Gogh u Pančevu - Knjige o kojima se priča\nKnjigu „Van Gogh – Tragovi prošlosti“ u sredu, 24. juna, pančevačkoj publici će predstaviti autori Zvonimir Đukić Đule, frontmen i vokal benda, i Srboljub Radivojević Srba, bubnjar benda.\nPromocija će se održati na sceni Kulturnog centra Pančeva od 21 čas na kojoj će pored autora knjige učestvovati i Dejan Ilić – Cvika, Branislav Gluvakov – Bane i dizajner knjige Nemanja Vujić.\nReč je o autobiografiji jednog od najslavnijih rok bendova na našim prostorima koji traje nepune tri decenije.\nUzbudljiva i atraktivna knjiga „Van Gogh – Tragovi prošlosti“ izašla je iz štampe sredinom juna prošle godine i proglašena je za najbolju foto-monografiju na Sajmu knjiga 2014. godine. Štampana je u tiražu od 4.000 primeraka i predviđena je kao kolekcionarsko izdanje posvećeno najvernijim fanovima ovog kultnog sastava.\nSve prisutne očekuje i akustično iznenađenje.


Letnji kamp GLORIA na novoj i zanimljivijoj lokaciji - Srbobran Danas\nLetnji kamp GLORIA na novoj i zanimljivijoj lokaciji\nCivilno društvo „Gloria“ iz Srbobrana sa velikim oduševljenjem najavilo je da su se najzad stvorili uslovi za održavanje letnjeg kampa za decu, koji se sa hipodroma seli na obližnji salaš koji nudi nove mogućnosti za igru i zabavu učesnika.\nPrijave su otvorene do 19. jula, i potrebno je što pre zauzeti mesta jer im je broj ograničen. Kamp će trajati 2 dana, od 25. jula u 16.00 časova, do 27. jula u isto vreme, na jednom od srbobranskih salaša udaljenim od naselja svega 1,8 kilometara.\nIdeja organizatora je da se u autentičnom ambijentu deci približi kako je to živeti izvan naselja, kada su uskraćene sve pogodnosti koje civilizacija pruža, a opet da se pokaže i lepota salašarskog života koji je u balansu sa prirodom.\nSvi prijavljeni učesnici treba sa sobom da ponesu: šator, sprej protiv komaraca, odgovarajuću odeću, kupaći (za potrebe tuširanja), kačket ili šešir. Obezbeđena su sva tri dnevna obroka uz pripadajuću užinu, piće, kao i sav potreban materijal za učešće u različitim radionicama.\nCena učešća na kampu je 1.100 dinara, a prijave su moguće na broj telefona: 060 7179 526 – Natalija Barna, ili se javiti u inbox facebook stranice: Civil Szervezet „Gloria“ Civilno Drustvo.\n1. decembra 2021., 23:19


Utvrđene mjere preventivnog djelovanja od požara | novilist.rs\nNaslovna Višegrad Utvrđene mjere preventivnog djelovanja od požara\nU opštini Višegrad održan je sastanak predstavnika lokalnih institucija s ciljem zaštite od požara na teritoriji ove opštine, na kojem su utvrđene mjere preventivnog djelovanja od požara na otvorenom prostoru.\nStarješina Teritorijalne vatrogasne jedinice Višegrad Željko Milošević rekao je da je u opštini Višegrad nepovoljna konfiguracija terena i da kada se dese požari na šumskim pokrivačima, koji su pretežno od crnog bora, posljedice budu katastofalne.\n„Cilj nam je da aktiviramo dojavljivače požara, osobe koje će sa terena da nam proslijede informacije, da krenemo s kampanjom koja će imati za cilj buđenje svijesti kod stanovništva“, smatra Milošević.\nMilošević apeluje na stanovnike opštine Višegrad da posebno obrate pažnju prilikom proljećne sjetve i čišćenja parcela.\n„Prilikom proljećnog čišćenja imanja i okućnice, potrebno je da izbjegavaju spaljivanje suve trave, granja i niskog rastinja, kako ne bi izazvali požare koji se mogu nekontrolisano proširiti i izazvati velike posljedice po imovinu i lica“, naglasio je Milošević.\nOn je istakao da će pripadnici Policijske stanice Višegrad u saradnji sa inspektorima za protivpožarnu zaštitu, nadležnim opštinskim inspektorima i radnicima šumskog gazdinstva „Panos“ pratiti stanje na terenu i da će protiv neodgovornih lica biti izrečene novčane kazne.\nMilošević je dodao da je od početka godine na teritoriji opštine Višegrad prijavljeno pet požara i najavio da će u ovom mjesecu biti održan sastanak sa predstavnicima mjesnih zajednica kako bi doprijeli do svijesti što većeg broja stanovnika.\nDanašnjem sastanku prisustvovali su i predstavnici resornih opštinskih odjeljenja, lokalne policijske stanice, Civilne zaštite, MUP-a i Šumskog gazdinstva „Panos“.\nPrethodni tekstI ove godine stabilna isporuka ogrevnog drveta penzionerima\nSljedeći tekstTreća privredna konferencija 25. marta


EXPRES VESTI - Putin: Evrozona bi mogla da se smanji, to bi ojačalo evro\nPutin: Evrozona bi mogla da se smanji, to bi ojačalo evro\nVLADIVOSTOK - Ruski predsednik Vladimir Putin smatra da bi veličina evrozone jednog dana mogla da se smanji ako jače članice tog bloka odluče da "zbiju svoje redove".\n"Ne isključujem mogućnost donošenja neke odluke koja bi objedinila grupu zemalja s jednakim nivoima razvoja, čime bi, po mom mišljenju, došlo do jačanja evra", izjavio je Putin u intervjuu agenciji "Blumberg" u Vladivostoku, gradu na obali Pacifika u kom je danas počeo drugi Istočni ekonomski forum.\nČinjenicu da Rusija drži 40 odsto svojih deviznih rezervi u evrima, šef ruske države je naveo kao dokaz da "kolaps" 19-članog monetarnog bloka nije u interesu njegove zemlje. Pohvalio je vodeće evropske ekonomije za "vrlo pragmatičan pristup" u rešavanju problema bloka.\nZajednička 17-godišnja valuta bila je ugrožena tokom dugotrajne grčke ekonomske krize, kada se najslabija karika Evropske unije našla bilizu ispadanja iz zone evra pre postizanja sporazuma o spasilačkom paketu pomoći u "zadnji čas", dodaje "Blumberg".\nK2_MORE_IN_THIS_CATEGORY « Obama: Bezbednosni odnosi sa Turskom nisu oslabljeni\tAlfano: Predložio bih "Šarli ebdou" gde da nabiju olovku »


PKCG: Ublažiti posljedice pandemije po crnogorski turizam | Info | Ekonomija\n7. December, 01:20\nPKCG: Ublažiti posljedice pandemije po crnogorski turizam 0 Podijeli Podijeli na facebook Podijeli na twitter Podijeli na viber Pošalji na mail\nPKCG: Ublažiti posljedice pandemije po crnogorski turizam\n11.11.2020. / 14:04\nImajući u vidu aktuelnu situaciju izazvanu pandemijom bolesti COVID-19 potrebno je preduzeti niz mjera za ublažavanje negativnih posljedica i što brži nastavak privrednih aktivnosti u turizmu i ugostiteljstvo, saopšteno je iz PKCG, piše RTCG.\nKako je saopšteno iz Privredne komore, turistički poslenici traže da se dozvoli rad ugostiteljskih objekata do 22h u kontrolisanim uslovima uz striktno pridržavanje propisanih epidemioloških mjera, navodi RTCG.\nTuristički sektor se prvi suočio sa posljedicama pandemije i bio je aktivno uključen u izradu smjernica i preporuka Instituta za javno zdravlje Crne Gore. Poštovanjem preporuka IJZ stvaraju se uslovi, kako dodaju, kontrolisanog prostora sa minimalnim mogućnostima zaraze, čime se djelatnost ugostitelja uvodi u niže rizičnu grupu.\nUkazujući na činjenicu da je turizam privredna grana koja ima veliki potencijal, stvara dodatne mogućnosti za povećanje zaposlenosti, rast BDP i snažno utiče na srodne privredne delatnosti, Odbor udruženja turizma i ugostiteljstva Privredne komore Crne Gore smatra da se prilikom sastavljanja nove Vlade formira Ministarstvo turizma, u cilju najoptimalnijeg djelovanja na ekonomski razvoj, unaprijeđenje turističke destinacije i poslovni ambijent u Crnoj Gori, ističe RTCG.\nOvo se posebno odnosi na, kako naglašava RTCG, odobravanje kredita za likvidnost i obrtna sredstva kod IRF-a i poslovnih banaka, kao i na odobravanje subvencija kamate na reprogram turističkih kredita;\nSjednicu, koja je održana online, vodio je predsjednik Odbora Ranko Jovović, a u radu su osim članova učestvovali potpredsjednica Privredne komore Ljiljana Filipović, državni sekretar u Ministarstvu održivog razvoja i turizma Damir Davidović, direktorica Direktorata za razvoj konkurentnosti i investicije u turizmu Olivera Brajović, te direktorica Nacionalne turističke organizacije Željka Radak Kukavičić i njena saradnica Milena Čukić, zaključuje RTCG.\nPrivredna komora Crne Gre Turizam ugostiteljstvo


Foto: Madlenianum / Privatna arhiva\nPredstave će se emitovati preko njihovog jutjub kanala sredom, petkom i nedeljom u terminu od 19.30 časova, dok će predstave iz Programa za mlade ići u terminu od 18 časova. Svako premijerno izvođenje će imati i dva reprizna izvođenja. Čast da otvori ovu malu on-line sezonu u petak pripala je komičnoj operi “Sinjor Bruskino”, Đoakina Rosinija, u režiji Jitke Stokalske i pod dirigentskom palicom maestra Aleksandra Spasića, predstava je premijerno izvedena 4. februara 2000. godine.\nBalet “Praznik ljubavi” po romanu Teodore Sujić “Capsella bursa pastoris” u inscenaciji Aleksandra Ilića, koji je premijerno izveden 27. septembra 2011, u dva navrata je imao turneju u Kini i proglašen je najboljom predstavom na festivalu u Šangaju, biće emitovan u subotu.\nTreća predstava, koja će biti emitovana u nedelju 5. aprila, je dramska predstava “Tesla”, sa Draganom Mićanovićem u naslovnoj ulozi, po tekstu Miloša Crnjanskog i u adaptaciji i režiji Nikite Milivojevića.\nNaša poznata operska pevačica poručuje: PITANJE DA LI ĆE UMETNICI PREŽIVETI OVU SITUACIJU, možda za publiku nije loše da se navikava na onlajn sadržaje


Partizan stavio u funkciju prekrivku za teren - Sportske.net\nPartizan stavio u funkciju prekrivku za teren\nTeren stadiona u Humskoj biće potpuno spreman i "utegnut" za večerašnji meč bez obzira na vremenske prilike do početka utakmice.\nPartizan - On jedva čeka da počne i najavljuje GOL!Đukić spremio iznenađenje! (OČEKIVANI SASTAV)Srbija na nogama, i Napredak i Zvezdaši pomažu da Isaija pobedi!Partizan - Kad, ako ne sad?Ovo Vrba hoće u Humskoj, zato je Partizan uporedio sa Napolijem!\nSvi se još uvek sećaju u kakvim je neuslovima odigrana prva utakmica 1/16 finala Kupa UEFA između Partizana i Dnjepra. Tako nešto danas neće biti moguće iz dva razloga.\nPrvi je taj što meteorolozi ne najavljuju padavine za četvrtak, a drugi što bi sve i da počnu sneg ili kiša teren u Humskoj bio potpuno zaštićen sve do početka meča.\nPartizan je ove sezone dosta ulagao u infrastrukturu tako da je, između ostalog, poslednjeg dana januara u Humsku stigla specijalna prekrivka koja služi kao zaštita za teren.\n"Danas je stigla i prekrivka za teren koja je bila obavezna. Prekrivku za teren morate da naručite iz Amerike, nema je u Srbiji i Evropi. Ima je jedino u Engleskoj gde košta 100.000 funti, naravno da to nismo hteli da uzmemo, pa smo naručili iz Amerike mnogo povoljnije", objasnio je pre dve nedelje Miloš Vazura.\nPrekrivka je ovih dana stavljena u upotrebu tako da se juče moglo primetiti da je teren zaštićen i da će biti u dobrom stanju za večerašnju utakmicu.\nKako bi zeleni tepih ostao u dobrom stanju juče je odlučeno da fudbaleri Partizana i Viktorije ne treniraju u Humskoj već su obe ekipe poslenju pripremu za meč obavile na terenima sportskog centra "Partizan - Teleoptik" u Zemunu.\nUtakmica Partizan - Viktorija počinje u 21.05 na stadionu u Humskoj.


Banke u BiH za dva mjeseca plasirale građanima samo 190 miliona KM - Akta.ba\n07.09.2020. 08:48 / Izvor: Akta.ba\nTo je, kako je za Srpskainfo rečeno u Centralnoj banci BiH, svega 41 odsto plasiranog iznosa u aprilu i maju prošle godine.\n"Ovakav pad novoplasiranih dugoročnih kredita nije bio neočekivan, jer je neizvesnost u pogledu trajanja vanrednog i stanja prirodne nesreće usljed pandemije, a samim tim i izvora prihoda stanovništva, bila velika", objašnjavaju u Centralnoj banci.\n"U junu je plasirano oko 83 odsto iznosa novoodobrenih nenamjenskih i stambenih dugoročnih kredita stanovništvu od iznosa iz juna prethodne godine. Samim tim, trend pada stanja ukupnih kredita stanovništvu je zaustavljen u junu, a u odnosu na februar, krediti stanovništvu su niži za svega 0,4 odsto", navode u CBBiH.\nKrediti stanovništvu u martu su iznosili nešto više od 9,9 milijardi konvertibilnih maraka, a na kraju jula nešto više od 9,8 milijardi KM.


Može li niška Naisa do titule u prvenstvu i trofeja u Kupu Srbije?\nRukometašice Naise beleže odlične rezultate ove sezone. Proleće u evropskom takmičenju, drugo mesto na tabeli prvenstva Srbije i plasman u polufinale nacionalnog kupa sigurno predstavljaju dovoljno razloga za zadovoljstvo.\nRukometašica ekipe iz Niša Olivera Nikolić gostovala je u sportskom magazinu televizije Kopernikus. Pitali smo je o ambicijama koje Naisa ima u završnici sezone, ali i kako se ekipa izborila sa svim problemima koje je izazvala pandemija virusa korona.\nU emisiji Timeout govorili smo i o uspesima Novaka Đokovića, srpskih košarkaša, čuli zašto je uskoro i zvanično novi selektor Srbije Dragan Stojković Piksi optimista, a tu je i redovni pregled utakmica Superlige.


IBM je razvio kompjuterski program koji izgovorene reči može da prevede na gestovni jezik a onda ih predstavi animiranom digitalnom figurom ili avatarom.\nOvaj sistem, prikazan u sredu, 12. septembra, može da bude od pomoći komercijalnoj tehnologiji koja omogućava prezentatorima ili edukatorima da podučavaju na način koji će osobama koje ne čuju omogućiti praćenje u situaciji gde gestovnog prevodioca nije moguće obezbediti.\nIBM laboratorija u Hursliju, u Engleskoj, je ovaj program razvila na osnovu britanskog gestovnog govora, kojeg koristi oko 55,000 osoba u Velikoj britaniji kao prvi jezik.Endi Stanford-Klark, IBM pronalazač, kaže da ova tehnologija ima potencijala da olakša život osobama oštećenog ili izgubljenog sluha, omobućavajući automatsko prevodjenje u jezik gestova za televiziju, radio, internet i govornu poštu u mobilnoj telefoniji.\nIBM upozorava da je “Say It Sign It” (SiSi) sistem još uvek prototip i nije komercijalizovan, iako se veruje da će se proizvodnja proširiti I na druge gestovne jezike.\nSiSi prvo pretvara izgovorene reči u tekst koristeći softver za prepoznavanje govora a onda te reči pretvara u gestovni govor, kojeg zatim očituje na ekranu digitalna figura/avatar. Ovo omogućava osobama koje ne čuju da vide reči, što im je mnogo bliže I olakšava razumevanje.


"OKRENUĆU TE NA RAŽNJU ZA SRPSKU NOVU GODINU" Šutanovac dobio skandalozne PRETNJE HRVATSKIH NACIONALISTA\n"Okrenuću te na ražnju za Srpsku Novu godinu i tvojim mesom nahraniti sve beogradske pse lutalice", pretnja je upućena lideru Demokratske stranke (DS), Draganu Šutanovcu sa hrvatske adrese, tačnije Autohtone hrvatske stranke prava.\nMeđutim, to nije sve, jer u poruci koja je poslata Šutanovcu, stoji i "Za dom spremni" i "Smrt svim srpskim civilima".\n"Koliko treba da bude nenormalan da bi ovako nešto napisao-pretio!? Bolest je opasna i uzela maha", napisao je Šutanovac na tviteru gde je i podelio pretnje koje su mu stigle.\nOn za "Blic" kaže da ovo nije prva pretnja koju dobija, ali priznaje da ih često olako shvata jer dolaze sa društvenih mreža. Zbog toga je ovoga puta odlučio da sve ipak prijavi policiji.\nPETORO UHAPŠENIH U ZAGREBU Keleminec priveden nakon uzvikivanja ustaškog pozdrava\nNOVA PROVOKACIJA IZ HRVATSKE Za rat i glupost - spremni!\n- Sada su mi posebno skrenuli pažnju da ovakve pretnje po život na nacionalnoj osnovi ne mogu da prođu bez prijave policiji. Nacionalna, verska i rasna netrpeljivost je nedopustiva u 21. veku, ali me ovakve pretnje ne iznenađuju nakon šest godina trovanja javnosti u Srbiji i regionu mržnjom i retorikom iz devedesetih - rekao je Šutanovac za "Blic".\nNa policiji je, dodaje, da utvrdi ko se krije iza ovog naloga, ali je, kaže, više nego očigledno da su nacionalisti koji vladaju u zemljama regiona ohrabrili esktremiste da otvoreno prete i delaju.\n- Zadatak svih nas je da im stanemo na put i radimo na izgradnji mira i bezbednosti - rekao je Šutanovac.\n"UČESTVOVAĆU NA PROTESTIMA DS" Janković: I dalje sam u dobrim odnosima sa Šutanovcem, nećemo sa Dverima\nŠutanovac: Došlo je vreme da Đilas podrži DS\njuki Preko drustvenih mreza moze se poslati sta god ti padne na pamet.\n~kole Nadlezne institucije da ispitaju pozadinu ovog slucaja\n~dragan Sve to treba ispitati\n~stefan Najblaze receno ZALOSNO!\n~dejan Izlivi mrznje nikom dobro nisu doneli\n~realno Ova pretnja je za svaku osudu\n~bane Bruka i sramota\nmik mi Sutanovac izmislja neke glupe price kako bi ispao zanimljiv.\nSofija Ne bih da sam na Suletovom mestu.\nmina Ovo je bolesno.


Pošast Srbije: Na sintetičke droge se troši 36 puta više nego na heroin : Nadlanu.com\nPošast Srbije: Na sintetičke droge se troši 36 puta više nego na heroin\nObjavljeno 11. dec 2013. / 20:21:55\n"U Srbiji se godišnje samo na heroin i sintetičke droge potroši oko 185 miliona evra. Oko pola tone heroina godišnje završi na ulicama, a za trgovinu sintetičkim drogama, koja je u izuzetnoj ekspanziji, izdvaja se oko 180 miliona evra godišnje" kažu za „Blic” u Međunarodnom odboru za kontrolu narkotika u Beču.\nMeđunarodni odbor, koji se nalazi u zgradi UN, odgovorio je na pitanja „Blica” o zastupljenosti droge na ulicama u Srbiji, kao i pravoj količini koju policija ne uspe da zapleni na graničnim prelazima.\n"Naša procena je da oko 350 tona samo heroina godišnje prođe kroz Srbiju. Količina je tolika zbog lokacije zemlje koja se nalazi na svim putevima droge, koja iz Turske, Albanije i Avganistana dolazi u zapadnu Evropu" kažu u Međunarodnom odboru.\nPrema njihovim evidencijama, u Srbiji ima oko 150.000 registrovanih korisnika droge.\n"Od ove količine heroina koja prođe kroz Srbiju, na ulicama se proda oko pola tone godišnje. To je količina droge koja ostaje u zemlji, od koje se deo kasnije proda, jedan deo biva zaplenjen u racijama, a jedan deo se prenosi i prodaje u BiH i Crnu Goru" kažu u Odboru.\nKada je reč o sintetičkim drogama, one u Srbiju stižu iz Poljske, Holandije i Ukrajine. U Srbiji se za ove droge, prema procenama, godišnje potroši oko 180 miliona evra.\n"Ova droga se mnogo lakše švercuje od ostalih i ima mnogo jače efekte, ali uz manju cenu, pa je lako dostupna mladima. Zbog toga je u porastu prodaja svih hemijski proizvedenih droga" dodaju u ovoj međunarodnoj instituciji.


Početna aktivnost u okviru mjeseca Evrope kroz Erasmus+ posvećena akciji Žan Mone\nPrva u nizu aktivnosti u okviru događaja “Mjesec Evrope kroz program Erasmus+“, koji organizuje Nacionalna Erasmus+ kancelarija u Crnoj Gori održana je u prostorijama Pravnog fakulteta Univerziteta Crne Gore, a posvećena je akciji Žan Mone u okviru programa Erasmus+, kako bi se predstavili i promovisali dostignuti rezultati, ali i važnost tema u okviru ove akcije za cjelokupan proces EU integracija naše zemlje.\nCilj događaja bio je pokretanje šireg dijaloga o važnosti i relevantnosti adresiranih tema Žan Mone projekata u kontekstu pristupanja Crne Gore Evropskoj uniji, o uticaju dostignutih/planiranih rezultata na pomenuti proces i na dostizanje planiranog uticaja izvan akademske zajednice, na društvo u cjelini.\nDekanka Pravnog fakulteta Univerziteta Crne Gore (UCG) prof. dr Aneta Spaić navela je da se u sklopu ove akcije na Pravnom fakultetu počinje sa aktivnostima u vezi sa besplatnom pravnom pomoći svim ranjivim kategorijama.\n“Erasmus+ projekat - ENEMLOS -„Pravne klinike u službi ranjivih grupa: poboljšanje zapošljivosti studenata prava putem praktičnog obrazovanja“ je od izuzetnog značaja za osnaživanje komponente praktične nastave na Pravnom fakultetu, koja je do sada, kroz simulaciju praktične nastave i predmeta sprovođena na Pravnom fakultetu”, rekla je Spaić.\nDirektorica Nacionalne Erasmus+ kancelarije, Vanja Drljević, kazala je da je akcija Žan Mone od velikog značaja za Crnu Goru, pogotovo zato što je riječ o državi koja je u procesu pristupanja.\n“Ovaj program se ipak dosta skromno koristi, i smatram da bi akciju Žan Mone trebalo da iskoristimo još više”, rekla je Drljević.\nTa akcija, kako je istakla, trebalo bi da širi znanje i van akademske zajednice, kako bi se komunikacija proširila na sve važne činioce EU integracija.\nAmbasador Francuske u Crnoj Gori, Nj. E. Kristijan Timonije poručio je da, iako je dug put do Evrope, Evropa ne bi trebalo da zloupotrebljava strpljenje, dodajući da treba iskoristiti sve instrumente koji postoje, a kojih, prema njegovim riječima, ima mnogo.\nOn je kazao da je Žan Mone projekat upravo jedan od alata za evropeizaciju univerzitetskih sistema i razmjene informacija, dodajući da bi programe Erazmusa trebalo koristiti više.\nProfesor Vladimir Savković je ocijenio da je u Crnoj Gori potrebna dodatna priprema pravničke profesije za članstvo države u EU.\n“Pristupni proces svakako jeste proces prihvatanja osnovnog sistema vrijednosti na kojem počiva EU. Međutim, taj sistem vrijednosti prihvata se prilagođavanjem pravnog sistema, što predstavlja tehnički izazovan proces”, naveo je Savković.\nProfesorica Ekonomskog fakulteta UCG-a Gordana Đurović navela je da je u Crnoj Gori prisutan trend evropeizacije obrazovnih procesa u svim predmetima.\n“Evropska priča je nadasve horizontalna, multidisciplinarna i sprovodi se 70 odsto pravne tekovine u lokalnim zajednicama, tako da možemo reći da je ona svih naših građana”, rekla je Đurović.\nProfesorica Sonja Špadijer saopštila je da je Filološki fakultet po prvi put nosilac projekta iz akcije Žan Mone, pojašnjavajući da je njegov cilj da studentima humanističkih nauka približi teme iz evropskih studija.\n“To je prilika da se nastavnici i sudenti aktivno uključe u drustvene procese u crnogorskom društvu i da doprinesu razvoju građanskih vrijednosti”, rekla je Špadijer.\nSa događaja je poručeno da je potrebno više koristiti benefite akcije Žan Mone, čiji je cilj promovisanje izuzetnosti u nastavi i istraživanju iz oblasti studija Evropske unije (EU).


Bajaga i Đorđe David zatvorili prolećnu sezonu koncerata u centru\nObjavljeno 13.06.2015. u 21h\nCentar Zrenjanina danas je posetio veliki broj sugrađana koji su došli da slušaju najveće hitove Bajage i instruktora i Đorđa Davida. Ove izvođače je pre koncerta, u plavom salonu gradske kuće, primio gradonačelnik Čedomir Janjić.\n– Poslednji put smo bili u Zrenjaninu pre dve-tri godine, nastupali smo u pozorištu. Ovde se osećam kao kod kuće, i Zrenjanincima ćemo sviramti program koji smo nedavno svirali u Americi. Ove godine smo okrenuti koncertima i što je interesantno, više sviramo u inostranstvu nego u Srbiji. Verovatno ćemo iduće godine imati novi album pa ćemo doći da ga ispromovišemo, rekao je Momčilo Bajagić Bajaga u razgovoru sa gradonačelnikom.\nOn je dodao da mu je najveći kompliment u karijeri činjenica da njegov bend ima publiku istu kakvu ima i „politikin zabavnik“, od 7 do 77.\nĐorđe David je u svom stilu rekao da u Srbiji ima dosta nove rok muzike, ali da je mediji „zaobilaze“.\n– Roka ima u Srbiji, ali ga mediji nekako zaobilaze i mislim da je to velika greška. Dokaz su festivali koji se dešavaju po Srbiji i koji su do te mere uznapredovali da dolaze bendovi iz celog regiona pa čak i sveta, priča muzičar Đorđe David.\nGradonačelnik Čedomir Janjić rekao je da je današnji koncert poslednji ovog proleća kojim se završavaju koncerti u centru.\n– Ovako velikih koncerata neće biti do Dana piva kada ćemo napraviti ozbiljan spektakl za 30. jubilarnu manifestaciju. Potrudićemo se da to budu najbolji Dani piva do sada, kaže Janjić.\nTagovi:Bajaga, koncert, vikend u centru


1967. Zastava 750 - 4.900€ - Autoslavia\nFićina istorija počinje na poluostrvu oblika čizme kada je čuveni Fiatov dizajner Dante Giacosa kreirao ono što će njegovu naciju, a kasnije i sve jugoslovenske narode postaviti na točkove. Budući da je saradnja kragujevačke Crvene Zastave i Fiata već postojala putem sklapanja Fiata, odnosno Zastave 1400 BJ i terenca AR-55 poznatijeg kao Kampanjola, prirodno je bilo da tako uspešan automobil kao što je Fiat 600 dobije i ovdašnju izvedbu. Tako je 18. oktobra 1955. godine započeta proizvodnja automobila koji neće ostati upamćen po tehnološkim inovacijama, ali je zato na talasu emocija naroda i narodnosti, njegova proizvodnja dostigla skoro milion primeraka sve do novembra 1985. godine. Danas su Fiće veoma tražene, dosta njih se na žalost izvozi, a svakako najcenjeniji su prvi primerci sa oznakom 600D, kao i Zastava 750 sa kontra vratima koja je pravljena do 1968. godine.\nNa oglasima u Srbiji primetili smo upravo jednog veoma dobrog kontraša koji je proizveden 1967. godine. Ovaj Fića se nalazi i prodaje u Beogradu, tačnije u opštini Čukarica, a sam auto je prošao temeljan proces restauracije tokom kojeg je po rečima vlasnika, u njega ugrađeno puno novih delova. Auto je registrovan i vodi se na prodavca, a tu otprilike i prestaje opis koji je vlasnik ostavio. S druge strane tu su fotografije koje pokazuju odlično urađenog Fiću koji nosi sve pripadajuće ukrasne elemente karakteristične za njega. Takođe, primete se i neke mane nastale nakon pomenute restauracije poput tačkastog ulubljenja na desnoj polustranici pozadi iznad točka. Enterijer je pretapaciran u karakterističan izbor boja koji se možda ne svidi svima. Sa traženom cenom koja jeste visoka za mnoge, ali možda ne i za kontraša u ovakvom stanju, pretpostavljamo da će zainteresovanih ipak biti, ali će i cena delimično biti korigovana.\nbeogradcrvena zastavačukaricafiat 600ficafića kontrašfica na prodajufickojugoslavijakontrašoglasoldtajmeroldtajmer na prodajuoldtajmer oglasoldtimeroldtimer na prodajuoldtimer oglaspolovniautomobili.comprodajasfrjsrbijastarodobnikyugoslaviazastavazastava 750\nBalkan Fića Fest – Kragujevac 2017.\n1964. Mercedes-Benz W111 220S – 15.285€\n1981. Chevrolet Chevy Van – 1.600€\n1966. Audi F103 72 - 10.100€\n1980. Porsche 924 - Dogovor


Vlada FBiH: 2 miliona KM za JP Aerodrom Bihać\n/ Izaberi grad / Vlada FBiH: 2 miliona KM za JP Aerodrom Bihać\nvlada fbih04.05.2017. u 15:56\nVlada Federacije BiH na današnjem nastavku 100. sjednice u Sarajevu usvojila je Odluku o usvajanju programa utroška sredstava kapitalnog transfera „ Kapitalni transferi javnim preduzećima –Unapređenje avio prometa u F BiH –JP Aerodrom Bihać“.\nPrema riječima ministra Šemsudina Dedića, usvojenom Odlukom, obezbijeđena su sredstva u iznosu od dva miliona KM, koja će , kako je navedeno u Odluci, biti utrošena za projektnu dokumentaciju aerodroma (500.000 KM), ograđivanje poletno-sletne staze i pratećih objekata (400.000 KM), izgradnju pristupne ceste (400.000 KM), izmještanje postojećih objekata (500.000 KM) i dobijanje atesta,dozvola i licenci (200.000 KM).\nFederalno ministarstvo prometa i komunikacija zaduženo je da vrši nadzor o utrošku sredstava, odnosno potpisivanje ugovora kojim će se urediti način prijenosa sredstava,postupka javne nabavke i izvještavanja o utrošenim sredstvima.\n„Hvala članovima Vlade F BiH koji su podržali ovu Odluku i odobrili dva miliona KM za bihaćki aerodrom i ovo je prvi korak u realizaciji projekata o kojem se godinama priča. Sada prelazimo sa riječi na djela i nadam se vrlo brzo realizaciji odobrenih sredstava i početnom uređenju prostora u i oko aerodroma u Golubiću. Naravno, pred nama je dosta posla oko izgradnje ovog za Bihać i USK-a, strateškog projekta, ali bitno je da smo konačno stvari pokrenuli sa mrtve tačke „-istakao je ministar Dedić.


Vesti online / Vesti / Srbija / A sad lepo da priznate šta ste obećali u Briselu!\nA sad lepo da priznate šta ste obećali u Briselu!\nDošao je zadnji trenutak da vlasti u Beogradu izađu u javnost i narodu jasno kažu šta je obećano u Briselu, kaže direktorka "Biznis info grupe" Biljana Stepanović komentarišući usvajanje Zakona o Trepči kojim se imovina te kompanije prebacuje na samoproglašenu Vladu Kosova.\nZadnji trenutak da priznaju šta su dogovorili sa Albancima\nOna je za TVN1 istakla da bi sada trebalo javnosti da se obrati premijer Aleksandar Vučić i jasno kaže šta su dalji planovi.\nPrema njenim rečima, verovatno će sada vlasti u Beogradu da pošalju nove predloge u Brisel, da će tražiti da se o tome dalje pregovara i da će gledati da što više odlažu.\n- Ali, ja ne znam šta su oni obećali u Briselu. Marko Đurić kaže "ovo je ultimatum", Aleksandar Vučić kaže "nije ovo ultimatum" a Maja Kocijančić kaže "to ste potpisali, nema ništa ovde novo". Nekako mi se čini da je došao zadnji trenutak da kažu: mi smo obećali to, potpisali to i desiće se to. Ali, ne verujem da će to uraditi - rekla je ona.\nStepanovićeva naglašava i da ovo može dovesti do zastoja u pregovorima sa EU, u zavisnosti od toga da li je to obećano u Briselu a nije ispunjeno.\nPovodom protesta radnika Trepče, ona je istakla da su oni jedini ugroženi. - Trepča je već podeljena na južni i severni deo i ovo je provizorijum koji ne može tako da ostane ako se očekuje privatizacija Trepče. Mora se narodu reći kakva je situacija i šta se dešava - navodi Stepanovićeva.\n* Vučić: Sa kosovskim Albancima u zajedničku budućnost!\n* Albanci po hitnom postupku otimaju Trepču\n* "Albanci hoće da pokažu da sve na Kosmetu pripada njima"